text:
WILLEMSTAD- 6 di desèmber 2016 – Sifranan preliminar kolektá pa Ofisina di Turismo di Kòrsou (CTB) ta indiká un kresementu di 3% durante e promé 10 lunanan di aña 2016, esaki lagando afó e impakto negativo di Venezuela riba e kantidat di turista risibí durante e aña aki. E kantidat di bishitante registrá for di pais bisiña Venezuela a mustra un bahada e aña aki kousando un impakto negativo riba nos prestashon total. Pa e promé 10 lunanan di aña Venezuela a registrá un total di 20.697 turista ménos kompará ku aña pasá kual ta un bahada di 28%.
Un total di 367.339 turista a keda registrá di yanüari pa òktober 2016, esaki ta un bahada di 3% kompará ku aña pasa. Europa a krese ku 5% yegando na un total di 170.732 turista di estadia pa e promé 10 lunanan di aña 2016. Region di Europa ta representá 46.5% di e total di turista ku a bishitá Kòrsou. Sobra regionnan esta Nort Amérika i Karibe a registrá un bahada di respektivamente 3% i 1% durante e promé 10 lunanan di aña 2016. Den sifranan apsoluto ta trata di respektivamente 64.100 i 28.288 turista di estadia.
CTB i MEO ta hasi uso di e modelo ‘Turistika’ pa kalkulá e kresementu ekonómiko generá for di industria di turismo. Durante e promé 10 lunanan di 2016, sektor di turismo a generá un impakto direkto di 757.1 mion florin pa nos ekonomia lokal. Turistanan prosedente for di Europa a generá un total di 392.6 mion florin kual ta 51.9% di e totalidat. Nort Amérika, Sur Amérika i otro regionnan a generá respektivamente 154.2, 159.1 i 51.3 mion florin.
Turismo di estadia na luna di òktober 2016
Region di Europa, a raportá un kresementu di 6% den kantidat di turista di estadia na òktober 2016. E kresementu aki ta representá un total di 407 turista mas kompará ku aña pasá. Den sifranan apsoluto ta trata di un total di 18.187 turista. Hulanda, e pais for di kua nos ta risibí mas tantu turista a registrá un kresementu di 3% ku un total di 13.515 turista di estadia. For di Alemania un kresementu di 12% a keda registrá. E esfuersonan di merkadeo kontinuo den e dos paisnan aki ta mustrando resultadonan positivo e último lunanan.
For di region Karibe nos a risibí 3.194 turista ku ta un bahada di 7% na òktober 2016. E kantidat di turista di estadia for di Aruba i Trinidad & Tobago tabatin un impakto negativo riba e resultadonan total di luna di òktober. Di otro banda Repúblika Dominikana, Haiti i Jamaica a raportá kresementu di respektivamente 4%, 88% i 16% kompará ku òktober 2015.
Kòrsou a risibí 4.583 turista di estadia for di Nort Amérika na òktober 2016. Òktober ta konosí komo un luna slo pa loke ta trata turista for di Nort Amérika. Canada a registrá 3% mas turista na òktober 2016 kompará ku òktober 2015. Turistanan for di Estádos Unídos a baha ku 16% kompará ku òktober 2015. For di Estádos Unídos por mira un kresementu for di e region di New York komo resultado di e kampaña di ‘Right Now In Curaçao’. E bahada den kantidat di turista for di Estádos Unídos ta pa motibu di ménos kapasidat di stul for di e otro regionnan for di kual nos ta risibí turista.
Region di Sur Amérika a konosé un bahada di 53% ku un total di 6.964 turista kompará ku 14.693 na aña pasa. Venezuela ku un total di 3.206 turista a registrá un bahada di 71% kompará ku aña pasá. E demanda for di Colombia i Brazil ta kresiendo. Colombia a registrá un kresementu di 13% ku un total di 1.098 turista kompará ku 969 na aña pasa. Brazil a registrá un kresementu di 39%. Un total di 894 brasilero a keda risibí na luna di òktober 2016 kompará ku 644 na aña pasa.
Sifra kantidat di anochi
Na òktober nos a registrá un kresementu averahe den kantidat di anochi pa estadia di 18%. Turistanan a keda un averahe di 8.2 anochi pa persona na òktober 2016. Aña pasa e kantidat averahe pa persona tabata 6.9. E kantidat di anochi ku e turista a keda riba nos pais na òktober 2016 si a konosé un bahada leve di 2%. Un total di 279.603 anochi a keda registrá kompará ku 286.537 na aña pasá. Esaki ta komo resultado di e bahada den kantidat di turista di estadia. Pa sobra di 2016 e pronóstiko ta positivo. E reservashonnan pa loke ta trata e merkadonan prinsipal ta mustra prometedor. Nos ta spera un kresementu positivo for di Hulanda, Bèlgika, Alemania, Colombia i Estádos Unídos pa e próksimo kuartal.


c: text/html

text:
Emplea
-
Contract di trabao (individual y colectivo)
Contract di trabao ta un contract, den cual e trahado ta compromete su mes cu e doño di trabao, pa traha durante cierto tempo contra pago di salario. Consecuentemente contract di trabao tin e siguiente elementonan:
- eherce trabao (traha);
- salario;
- ta den servicio (relacion herarkico).
-
Salario & salario minimo
Salario ta parti di contract di trabao cu ta indica e compensacion pa trabao haci. Doño di trabao y trahado ta liber den fihamento di salario ora ta trata di contract di trabao individual of colectivo (CAO), si e acuerdo ta cumpli cu cierto condicion legal.
-
Vakantie
Ley di vakantie 1993
E Ley di vakantie 1993 ta aplicabel pa tur trahado cu ta traha a base di un contract di . Por cera un contract di trabao tanto verbal como por escrito. Nabegante, trahado na su mesun cas y yiu di e doño di trabao kende ta biba na cas y kende ta traha pa cuenta di e doño di trabao, no ta ser considera como trahado. Personal domestico tambe ta cay bou e areglo aki.
-
Dia di fiesta

robotstxt: allowed

filter: keep


text:
Banda di e limitacionnan climatologico, e tera pa agricultura ta chikito y fragmenta. Uzo di mashin ta limita y agricultura ta mas tanto pa consumo propio. E terenonan mas adecua ta keda den e renchi hancho rond di Oranjestad te cu e construccionnan na Noord y Santa Cruz, unda cu e presion di e ciudad ta mas grandi tambe. Mientras tanto a construi cas riba un gran parti di e terenonan adecua pa agricultura. E hecho cu no tin suficiente bon tereno pa agricultura ta un obstaculo importante den e sector aki.
Na Aruba ta permiti pa uza huurgrond pa planta y cria bestia. Den total tin mas o menos 700 parcela pa tempo indefini (mas o menos 8 km2) y 1648 pa tempo defini (mas o menos 8 km2). Cu esaki mas o menos 9% di tereno na Aruba ta huurgrond. Segun Kadaster tin mas o menos 60 tereno na Aruba riba cual permanentemente ta planta of cria bestia. Banda di Butucu cerca di Parke Nacional tin un concentracion di agricultura y cria di bestia. E resto ta plama.
Tempo cu a lanta Directie Landbouw, Veeteelt en Visserij en Markthallen/Santa Rosa como un departamento di teritorio insular di Aruba, un di e prome tareanan tabata pa cumpra mashin pa planta y ara tera. Ta huur e mashinnan pa un tarifa abou na e agricultornan. Specialmente na cuminsamento di temporada di yobida Santa Rosa ta haya hopi peticion pa prepara e cunucunan pa planta diferente sorto di mata.
Por haya mas informacion tocante:
- Servicio pa prepara tereno pa planta;
- Informacion di mata tipico y naturalesa;
- Benta di mata original di Aruba;
- Benta di mest, pesticida y material;
- Dunamento di subsidio riba awa;
- Promove salud di mata;
- Benta di simia di berdura y mata di fruta;
- Entrega awa pa irrigacion
- Conseho y guia den proyecto di agricultura.
Cria di bestia extensivo ta consisti principalmente di cria di cabrito. Specialmente pa mehora e rasa di bestia local, a laga importa varios bestia chikito di rasa.
Por haya mas informacion di:
- Servicio di rasa cu chubato y carne di pura rasa
- Cuido adicional di animal
- Benta di bestia pa cria y pa mest di bestia chikito local
Pa cria bestia na un forma economico, cuminda barata ta un condicion, pero lastimamente esaki ta limita na Aruba. Importacion di producto di bestia tambe lo por bira mas economico. Door di tur e limitacionnan, e balor economico di e sector agrario na Aruba ta hopi chikito. Tur wowo ta dirigi riba Commission Sustainable Food Supply cu pa e proyecto di Nos Aruba 2025 ta buscando un forma pa amplia e base di produccion agrario.
Veld di aloe
E veldnan di aloe ta un parti importante di e historia cultural di Aruba, si considera cu mas o menos un tercera parti di Aruba antes tabata planta cu aloe. Aruba tabata un di e productornan mas grandi di aloïne, un substancia den juice di aloe y cu ta un componente natural y esencial pa diferente producto efectivo pa laxante.
Aloe Vera ta e unico mata cu ta wordo uza pa meta comercial. Na Hato ta cultiva y procesa Aloe Vera den producto cosmetico (Aruba Aloe). E historia, cultivo y e procesamento tambe a bira un atraccion turistico.
Punto di salida ta pa conserva e sector agrario existente. Agricultura y cria di bestia ta forma parti di cultura Arubiano y tereno pa agricultura ta un factor importante den e desaroyo di paisahe den teritorio nacional. Ta deseabel pa tin bon tereno disponibel pa agricultura pa e sector agrario. Specialmente e terenonan rond di e tankinan mester ta destina pa agricultura. Hopi huurgrond no ta wordo uza tur ora pa agricultura; algun di nan ta bandona y di otronan ta ser uza pa construccion.


text:
ORANJESTAD – Diaranson mainta, a haci entrega di materialnan di prome auxilio pa ekipa cada vehiculo di Cuerpo Policial, pa asina nan por brinda asistencia medico inmediato ora presenta na un incidente. Ora tin casonan cu ta rekeri esaki mayoria bes ta e Agente Policial ta e prome pa yega na e sitio, sigui pa e Ambulance, pues di parti di Ministerio di Husticia y Asuntonan Social ta mira e importancia pa cada Agente Policial por ta miho prepara pa atende e tipo di casonan aki.
Segun Minister di Husticia y Asuntonan Social Rocco Tjon, e tarea primordial di un Agente Policial ta pa brinda ayudo pues “hulpverlening”, y pa nan por haci esaki optimalmente, nan mester di e materialnan necesario. Pa algun tempo caba Ministerio di Husticia y Asuntonan Social, conhuntamente cu BRA ta ensayando cu “Medic First Aid Equipment” y training pa tur personal di Cuerpo Policial. Asina por bisa cu na Juli 2022 a cuminsa practica esaki cu e prome grupo cu algun personal di “Strandpolitie”, Polis Maritimo y Polis di Bario di San Nicolaas. BRA a cubri e opleiding aki completamente, y a ricibi ekipo di asistencia di ambos HOH y Web pa por a duna e curso aki, cu un resultado sumamente positivo.
Debi na esaki, a logra concretisa e proyecto caminda tur e autonan di polis ta bay wordo ekipa cu materialnan pa nan por brinda e prome auxilio aki. A adkiri entre otro: Trauma Bags-For Natural y Torniquet with Buckle (pa tur patruya y AT), Philips HeartStart AED Defibrillator (un pa tur warda di Polis principal y un pa AT), Philips Replacement Adult SMART Pads (reserve), Philips Replacement Infant/Child SMART Pads (reserve), CPR Training Adult/ infant Manikin Kit (pa e curso), Disposable CPR Mask (pa tur Polis tin na tur momento cu nan), First Responder Bag (pa Polis Maritimo), Nasal Cannula (pa Polis Maritimo), Non-Rebreather Mask (pa Polis Maritimo).
Pues di e forma aki, ta percura cu nos Agentenan Policial tin e materialnan necesario pa nan por brinda e asistencia di prome auxilio. Banda di esaki tambe a percura pa brinda opleiding cual lo cuminsa na Januari 2023 pa asina tur Agente Policial por haci miho uzo di e ekiponan aki cu a wordo adikiri pa nan. Ta trata pues di un proyecto chikito kisas, pero cu a conta cu aprobacion di Parlamento di Aruba tambe den presupuesto 2022 y awo ta wak e fruto di esaki.


text:
Derecho
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Derecho of Derechi (na Corsou/Boneiro) ta un sistema di regla crea y aplica door di un institucion gubernamental of social pa regula comportacion, cual su definicion exacto ta suheto di debate continuo.[1][2] E ta wordo describi tin biaha como ciencia[3] y tin biaha como arte di husticia.[4] E ta un situacion caminda e accion humano por wordo stroba of afecta y pa otro por wordo manteni, crea of restaura. Regla legal ta contribui na establecimento, mantenemento y restauracion di e estado di derecho den sociedad (orden legal). Actualmente derecho ta referi na un sistema di regla caminda e sociedad ta wordo ordena (ordo pa ley of ordenansa). Den ley ta poni kico bo mag y no mag di haci. Tambe ta para na ki manera bo tin cu hacie. Algun regla legal ta skirbi den e ley. Derecho ta contene semper un fuente legal. Derecho por wordo subdividi den diferente disciplina, asina yama rama di derecho. Cada rama di derecho ta forma un componente di estudio independiente cu coherencia mutuo den un estudio di derecho na un universidad of un hogeschool.
Derecho ta duna diferente manera forma na politica, economia, historia y sociedad y ta sirbi como mediador den relacion di hende.
Sistema legal ta varia entre pais y nan diferencia ta wordo analisa (den un estudio of un investigacion) den derecho comparativo. Den area legal civil un legislado of un otro organo central ta codifica y consolida un ley. Den e sistema di "common law" (derecho Ingles) un hues ta establece hurisprudencia fiho pa medio di precedente, aunke esaki por wordo anula pa un corte superior of pa e poder legislativo.[5][6]. Historicamente ley religioso a influencia asunto secular[7] y ainda ta wordo uza den algun sociedad religioso. Den diferente pais, manera Iran y Arabia Saudita, ta uza e ley di Sharia a base di e principionan Islamico como sistema legal primario.[8][9]
E alcance di derecho por wordo dividi den dos dominio. Derecho publico ta trata asunto di gobierno y sociedad incluyendo derecho constitucional, administrativo y penal. Derecho priva (civil) ta trata disputa legal entre individuo y/of organisacion den area manera contract, propiedad, acto ilicito y derecho di empresa[10]. E distincion aki ta mas pronuncia den paisnan a base derecho civil, specialmente esnan cu tin un sistema separa di corte administrativo[11]; contrario na esey e abismo entre derecho publico y derecho priva ta menos den huridiccion a base di "common law".[12]
Derecho ta brinda un fuente di investigacion cientifico di historia legal, filosofia legal, analisis economico legal y sociologia legal. Derecho tambe ta planta cuestion importante y compleho relaciona cu igualidad, ekidad y husticia.
Filosofia di derecho[editá | editá fuente]
Filosofia di derecho ta generalmente conoci como hurisprudencia. Den hurisprudencia normativo ta haci e pregunta: kico derecho mester ta?, mienstras hurisprudencia analitico ta haci e pregunta: kico ta derecho?
Hurisprudencia analitico[editá | editá fuente]
Tabatin varios intento di produci un definicion di derecho universal cu ta aceptabel. Na 1972 Baron Hampstead a sugiri no por produci tal definicion asina.[13] Mientras McCoubrey y White a bisa cu e pregunta 'kico ta derecho' simplemente no tin contesta.[14] Glanville Williams a bisa cu e nificacion di e palabra "derecho" ta depende riba e contexto di e uzo di e palabra. El a bisa por ehempel cu "derecho comun contemporeano" y "derecho di municipio" tabata dos contexto na unda e palabra 'derecho' tabatin dos nificacion diferente y incompatibel.[15] Thurman Arnold a bisa cu ta obvio cu ta imposibel defini e palabra "derecho" y cu tambe ta obvio cu e lucha pa por defini e palabra ey no mester wordo bandona.[16] Hampstead ta bisa cu ta posibel pa ta di opinion cu no ta necesario pa defini e palabra "derecho" (por ehempel door di pensa: "laga nos lubida generalisacion y ban riba e casonan".)[17]
Un otro posibel definicion ta derecho ta un sistema di regla y guia cu ta wordo aplica pa institucion social pa maneha comportamento.[18] Segun e teoria di The Concept of Law, e autor Hart ta argumenta cu derecho ta un "sistema di regla", mientras Austin a bisa cu derecho tabata "e mandato di un soberna respalda cu menasa di un sancion"[19]. Di otro banda, den e buki di Law's Empire di e autor Dworkin ta describi derecho como "un concepto interpretativo" pa logra husticia[20] y e autor Raz ta argumenta cu derecho ta un autoridad pa intermedia e interesnan di hende.[21] E autor Homes a bisa: "E profecia di loke realmente e cortenan lo haci, y nada mas pretencioso, ta loke ami kiermen cu derecho".[22] Den su teoria di Treatise on Law e ta argumenta cu derecho ta un regulacion racional di cos cu generalmente ta trata di bienestar y cu ta wordo emiti pa tur hende encarga cu e cuido di e comunidad. E definicion aki tin elemento tanto positivista como naturalista.[23]


text:
ORANJESTAD – Faltando solamente algun dia pa duna inicio na Crossing for Prevention, mester bisa cu tur cos ta na su luga, principalmente e estado mental y fisico di Deaxo Croes. Deaxo ta landa diasabra awo, 19 di november 2022 for di Boneiro pa Corsou den un hazaña cu e meta di recauda fondo pa e fundacionnan cu ta traha riba prevencion di cancer.
Mientras cu e accion aki ta dedica na tur esunnan cu cancer a cobra nan bida, esunnan luchando na e momento aki y e sobrevivientenan; den un buelta di destino, el a caba di bira mas personal ainda pa Deaxo. Algun dia atras, su tanta Mayrin a caba di haya diagostico di cancer. Tras e noticia, inmediatamente Deaxo a coy ainda mas curashi y determinacion y a bisa cu ta dedica e hazaña di Crossing for Prevention na su tanta.
Adicionalmente, Deaxo a continua durante e ultimo simannan aki entrenando fuertemente tur dia y durante gran parti di dia, guia pa e conseho profesional di su ekipo cu ta inclui dokter y nutricionista. Mentalmente tambe Deaxo ta sintie cla pa afronta e reto aki y ta den un estado masha positivo, gradiciendo un y tur pa e sosten y reaccionnan positivo cu e ta ricibi di asina tanto hende.
Pa loke ta trata logistica, tur cos ta na su luga tambe, unda cu e henter e team a sali diaranson dia 16 di november for di Aruba rumbo pa Boneiro caminda Deaxo lo papia cu prensa pa yuda hiba e mensahe di importancia pa aporta na e causa. Varios ta e yate cu a sali for di Aruba cu kayakers, landado, personal medico y tambe di produccion audiovisual pa capta tur detaye di e gran reto. E ekipo ta contento di por confirma cu, a pesar di e yobida di ultimo dianan, tur cos ta indica cu lo conta cu un bon situacion di tempo pa dia di e landamento.
Loke ta sumamente importante pa en berdad Crossing for Prevention bira un exito absoluto, ta pa pueblonan di Aruba, Boneiro y Corsou aporta cu nan contribucion monetario. Manera ta conoci, esey ta posibel caba a traves di e pagina web www.crossingforprevention.com como tambe a traves di e cuenta di banco individual di e fundacionnnan CORESA (Aruba), Stichting Kanker Fonds (Bonaire) y Fundacion Prevenshon (Corsou).
Tur informacion necesario ta disponibel eynan, como tambe riba e cuenta di Facebook Crossing for Prevention. Tin un cantidad limita di flanel (jerseys) cu, a traves di su compra, tambe ta contribui na recauda fondo. Tur dia tin mas hende sufriendo door di cancer, ta imperativo pa nos tur contribui na alivia nan sufrimento y conscientisa riba prevencion.


text:
(Infobae) – Por lo menos 58 ciudad Brasilero di estado di Sao Paulo a anuncia di forma conhunto e cancelacion di celebracionnan di Carnaval pa proximo aña, debi na situacion sanitario cu pandemia di coronavirus a causa.
Esaki lo ta e di dos aña consecutivo cu na Botucatu, Sorocaba, Poa of Suzano lo suspende e multitudinario actonan riba cayanan, manera e website Brasilero G1 a indica.
“A dicidi unanimamente cu e ciudadnan aki no lo realisa carnaval pa respet na tur e victimanan di Covid-19 y pa miedo na un ola nobo di e virus”, e alcalde di ciudad di Guariba, Celso Romano, e municipio na unda a celebra un reunion di diesdos localidadnan pa trata e asunto a bisa.
Di su parti, na ciudad di Sao Paulo autoridadnan a establece un schedule, mientras na otro localidadnan como Recife, Salvador, Rio de Janeiro of Belo Monte kier crea un comite encarga di tuma decisionnan riba esaki.
Aunke e cifra di ocupacion di hospitalnan ta abou y cifranan di contagio tin speransa den comparacion cu esun di haci tres luna, autoridadnan municipal ta sigui prudente pa e miedo cu e celebracionnan lo por causa un aumento di casonan positivo y mortonan.
Ademas, algun ciudadnan a splica cu nan situacion economico ta impedi nan enfrenta e inversion cu ta supone di pone riba marcha e carnaval, mientras cu Secretaria di Estado di Desaroyo Regional di Sao Paulo a señala cu e ciudadnan lo por dicidi si celebra e evento of no, sin necesidad di informa administracion estatal.


text:
Partido MEP a wordo funda pa caba cu segregacion y discriminacion
STA. CRUZ — Den un reaccion cortico partido MEP a expresa lamento cu Mireille Sintjago a tuma su retiro di e forma aki di partido MEP y ta desea Mireille tur cos bon.
Tabata diahuebs atardi cu Mireille Sintjago a sorpende tur hende cu su retiro di MEP atraves di un conferencia di prensa. Asombro, pasobra e no a informa partido tampoco di e decision aki prome.
Partido MEP a duna e sigiente declaracion.
“Den preparacion pa e lista ganador, partido a papia cu Mireille Sintjago na varios ocasion. Nos preocupacion ta si e lo saca e cantidad di voto cu nos mester pa gana eleccion. Mireille a saca 77 votos na nr 12 biaha pasa y su performance te ainda ta hopi pober. Te ainda e tin 1 cas so bishita. E comision cu ta asisti Lider den evalua e candidatonan a conseha negativo pa Mireille. Lider a papia cu Mireille di esaki siman pasa y awe nan a acorda pa sigi papia mayan den un reunion pasobra Lider a informe di su intencion di sigi e conseho di e comision.
E decision di Mireille awe tabata repentino di un banda, pero comprendible di otro banda, pasobra ta tuma grandesa di un politico pa realisa cu politica talves no ta p’e, y cu e mester hala un banda pa otro candidato por trese mas voto aden.
Locual si partido MEP ta lamenta ta cu Mireille a acusa nos Lider y nos partido falsamente di ta discrimina pasobra e sa masha bon cu esey no ta e caso. Partido MEP a wordo funda pa caba cu segregacion y discriminacion. Ta UN Aruba tin y nos tur ta Arubiano. MEP ta busca hende capas pa pone riba lista, cu por goberna Aruba na bon forma, pa tur hende cu ta biba na Aruba irespecto di cual pais bo ta bin.
Si MEP tabata discrimina, lo nunca Mireille a haya un oportunidad riba lista, pero esey no ta e caso, pasobra MEP NO ta discrimina. Ademas, partido MEP tabata tin y tin mas hende di color riba nos lista, cu tampoco ta aprecia e acusacionnan aki di Mireille.
E retiro di Mireille no ta un crisis pa MEP. Mireille ta un persona cu un caracter dificil, y e tabata tin problema cu varios hende den partido y pafo di partido, incluyendo su propio famia cu ta atake riba facebook.
Nos ta desea Mireille exito y mientras tanto nos ta trahando e lista victorioso cu candidatonan bon prepara pa hiba nos pais padilanti.


text:
Deporte
J.R. Smith…. NO KE PARTISIPÁ DEN E PROSESO “TANK”
CLEVELAND, (ND).—- J.R. Smith i e ekipo di Cleveland Cavaliers a terminá nan relashon pa loke ta trabou.
This content is exclusive for members
Register or login to unlock this article
Deporte
E lo tin di remplasá Yadier Molina: Cards a firma Wilson Contreras.. …5 aña pa $ 87.500.000…
E tim di Cardenales di San Luis a firma e catcher Wilson Contreras pa 5 temporada pa $ 87.500.000.
Wilson Contreras su firma ta pa e remplasá Yadier Molina ku a tuma e desishon di retirá for di baseball komo pelotero aktivo. Wilson Contreras ta ku e tim di Cubs ya pa 7 temporada.
E la bira kampeon mundial ku nan na 2016.
Den temporada di 2022 Wilson Contreras a bati 22 homerun den 113 wega.
Deporte
Hansi Flick lo keda ku e selekshon di Alemania
BERLIN (C) – Tur kos ta kla i manera e tékniko mes a deseá tambe , e federashon di futbòl aleman a disidí di ta mantené e tékniko Hansi Flick komo e tékniko di e selekshon
Hopi lo a pensa ku lo retirá e tékniko esaki debí na e resultado ku e selekshon ta tin den mundial kual nan a keda eliminá for di den promé buèlta.
Pero apesar di esaki tòg e federashon tin amplio konfiansa den e tékniko Hansi Flick
Esaki mes a pone ku nan lo sigi kuné pa e dirigí e selekshon.
Nan ta kere ku e selekshon lo por bai na logra kosnan grandi
Deporte
Kasá di Cristiano Ronaldo: Georgina rabia paso “Papito” a start riba banki…
E kasá dje futbolista estrea Cristiano Ronaldo ku ta Georgina Rodriquez un modelo Spañó no a keda niun tiki kontentu ku su “Papi” a kuminsá e wega vs Suiza riba banki.
E la felisitá Portugal pa e triunfo, pero a pone aserka ku Fernando Santos a impedí nan di mira e mihó futbolista di mundu 90 minüt.
E la bisa ku tur atenshon a bai paso Cristiano tabata riba banki.
Ora di himno kámara no tabata riba e futbolistanan di Portugal sino riba Cristiano Ronaldo.
For di momento ku wega a start e públiko tabata grita nòmber di Cristiano Ronaldo.
Ora Cristiano a drenta hinter stadion tabata grita e nòmber di Cristiano.
E la lamentá ku e DT di Portugal a kuminsá ku su kasá na banki.
“E la stroba nos di mira e mihó futbolista di mundu 90 minüt”, Georgina a deklará.
Daily Nobo
Na Barcelona: 28 pasahero indokumenta a bula for di un avion i trata na kore bai
Ayera mardugá: Bus karga ku migrantenan ilegal a yega na kas di Kamala Harris
Agentenan federal na Alemania: A desmantela red di ekstremista ku tabatin planeá pa ataka parlamento
E lo tin di remplasá Yadier Molina: Cards a firma Wilson Contreras.. …5 aña pa $ 87.500.000…
Hansi Flick lo keda ku e selekshon di Alemania
Analista di ADC a haña retiro al instante pa fayonan garafal
Jandino Asporaat a bishitá gobernador Lucille George-Wout
Dependensia di gobiernu ta haña ku Selikor no a kumpli ku eksigensia
Lus bèrdè pa konstrukshon di Majestic Apartments & Hotel den kurason di Punda
INVESTIGASHON DI SOAB PA SERVISIO A PRESTA NA SERVISIO DI IMPUESTO
Trending
-
Lokal2 days ago
Analista di ADC a haña retiro al instante pa fayonan garafal
-
Lokal6 days ago
Jandino Asporaat a bishitá gobernador Lucille George-Wout
-
Lokal4 days ago
Dependensia di gobiernu ta haña ku Selikor no a kumpli ku eksigensia
-
Lokal6 days ago
Lus bèrdè pa konstrukshon di Majestic Apartments & Hotel den kurason di Punda
-
Lokal3 days ago
INVESTIGASHON DI SOAB PA SERVISIO A PRESTA NA SERVISIO DI IMPUESTO
-
Lokal6 days ago
HÓBENNAN ‘SOCIAAL VORMINGS TRAJECT’ A RISIBÍ BARÈT NA KAZÈRNE DI MARINA SUFFISANT
-
Lokal4 days ago
4 AÑA KASTIGU DI PRIZON PA MICHAEL FANEYT
-
Lokal3 days ago
Minister a basha’bou riba Jardim & Bearing Point!


text:
SETAR ta contento di anuncia cu pronto SETAR lo cuminsa on board 17 scol di SKOA riba Fiber. Durante e conferencia di prensa, SETAR y SKOA a firma acuerdo pa pone Fiber cu paketenan special na e 17 scolnan cu ta cla pa wordo traspasa. Despues lo sigui pa e demas scolnan cu ta cay bou di SKOA den fase p’asina traspasa tur riba Fiber.
Na 2021 SETAR a cuminsa cu e proyecto di Fiber ‘Next Generation’ pa scolnan cu e meta pa haci e futuro resiliente pa e infrastructura y servicionan di nos scolnan. Asina aki por facilita online learning y educacion den klasnan pa medio di plataformanan digital.
Actualmente tin varios scol caba cu ta haci uzo di e Fiber ‘Next Generation’ di SETAR cu lo brinda speednan di 1 Gbps den futuro na un prijs special pa scolnan rond nos isla.
SETAR, como nos compania nacional di telecomunicacion, ta sigui traha pa hunto hiba nos scolnan na e siguiente nivel cu Fiber.


text:
Kralendijk- E grupo Mangrove Maniacs siman pasá a planta 200 pal’i mangel na kosta sùit di Boneiru. E inisiativa pa planta e pal’i mangelnan di e sorto ‘red mangrove’ ta forma parti di un kampaña mundial pa planta mas pal’i mangel.
Pal’i mangel, òf mangrove, manera ta yama nan internashonalmente, ta hunga un ròl sumamente importante den protekshon di nos kostanan. Pa di promé pa evita eroshon, pero tambe pasombra nan ta fungi komo un área kaminda hopi piska ta nase.
Mundialmente pal’i mangel nan ta bou di preshon dor di desaroyo ku ta tumanda lugá den áreanan di kosta i kaminda ta kap e palu nan aki pa konstruí hotèl òf playanan artifisial.


text:
WILLEMSTAD- 28 di aprel 2016 – Komo parti di e kampaña di promoshon ku Ofisina di Turismo di Kòrsou (CTB) ta kondusiendo huntu ku Air Canada Vacations a lansa un promoshon riba bùsnan ku ta kore den aria di Toronto, Canada. Riba un total di 75 bus ku ta kore den e aria di Toronto por mira un steker grandi ku promoshon pa bishitá Kòrsou.
Meta di e kampaña aki ta pa promoshoná e buelo direkto di Air Canada for di Toronto pa Kòrsou. E kampaña a keda lansá na prinsipio di luna di aprel i tin un durashon di 4 siman. E kampaña ta duna oportunidat pa kumpra tíket pa Kòrsou pa 2 persona promé ku dia 30 di aprel i risibí un deskuento di 300 dòler. Durante di e próksimo periodo te ku luna di sèptèmber lo bai tin diferente akshon promoshonal mas manera entre otro: banner di promoshon riba wèpsait di Air Canada Vacations, promoshon riba pantayanan digital den left, promoshon riba taksi, aviso den korant, na radio i riba medionan sosial.


text:
Informashon pa:
Akohida di mucha
Gobièrnu sentral huntu e entidatnan públiko Boneiru, Sint Eustatius i Saba a formulá un konsepto di Ordenansa Insular Akohida di mucha. Kolegio Ehekutivo di Boneiru a presentá e konsepto di ordenansa insular na Konseho Insular. Konseho Insular a aprobá e ordenansa insular riba 7 di yüli 2020.
Download e konsepto di Ordenansa insular Akohida di mucha Boneiru (na Hulandes)
For di e momentu ku e ordenansa insular a drenta na vigor, tur organisashon di akohida mester tin un pèrmit di operashon. E eksigensianan di kalidat ku e organisashonnan di akohida mester kumpli kuné ta trata entre otro e plan di maneho pedagógiko, nivel di formashon, e asina yamá ‘stamgroepen’ den e sentronan di akohida di mucha i e kantidat di trahadó profeshonal ku ta apliká pa ‘stamgroep’. E alohamentu tambe mester kumpli ku e eksigensianan básiko di seguridat i salubridat.
Organisashonnan nobo i eksistente pa akohida di mucha i fasilidatnan di akohida pafó di skol tin mester di un pèrmit di operashon. Pa organisashonnan eksistente a stipulá un periodo transitorio: nan por haña un dispensashon temporal. Organisashon nobo mester kumpli ku tur eksigensia di kalidat di biaha.
E petishon pa pèrmit na Boneiru ta kana via OLB i mester entregá esaki por eskrito serka Kolegio Ehekutivo. E petishon ta kontené en todo kaso:
- Kopia di pèrmit di establesimentu
- Si ta un kompania di un persona (eenmanszaak): nòmber, adrès, number di telefòn, komprobante di inskripshon na Kámara di Komersio no mas ku 3 luna bieu
- Si ta un persona hurídiko: nòmber-, adrès-, fecha di nasementu di miembronan di direktiva/gerensia, kopia di statutonan, komprobante di inskripshon na Kámara di Komersio no mas ku tres luna bieu i, si ta aplikabel, kopia di registro di akshon
- Komprobante di inskripshon di petishonario i kolaboradónan den registro sivil i kopia di e título di estadia i/òf pèrmit di estadia
- Un deklarashon tokante kondukta (VOG) di petishonario i profeshonalnan no mas ku dos luna bieu
- Máksimo kantidat di mucha i edat pa kada parti di dia
- Máksimo kantidat di profeshonal pa kada parti di dia
- Orarionan ku ta habri i sera
- E adrès (ku tin intenshon di bai usa)
- Plan di maneho pedagógiko di e sentro di mucha
- Plan den fase violensia doméstiko sentro di mucha
- Maneho di siguridat i salubridat sentro di mucha
- Un mapa
- Komprobante di pago di léges
E prosedura di petishon ta dura masomenos dos luna for di e momentu ku tur dokumento relevante ta entregá. Den kaso ku e petishon no ta kumpli ku tur kondishon, e petishonario ta risibí 4 siman pa resolvé e asuntunan pendiente.
Na momentu ku e petishon ta kompleto e prosedura por start. E petishonario ta risibí un konfirmashon por eskrito ku informashon tokante e siguiente pasonan. Den kaso ku e petishon ta kompleto, Kolegio Ehekutivo ta pidi un konseho di e komishon di kalidat di akohida di mucha denter di dos siman.
E komishon di kalidat di akohida di mucha ta duna Kolegio Ehekutivo un konseho denter di 4 siman. E Kolegio Ehekutivo lo tuma un desishon e ora denter di dos siman. Por ekstendé e término aki ku un máksimo di dos siman.
Organisashon pa akohida di mucha i akohida despues di skol na Boneiru por bin na remarke pa un supsidio (promé di 1 yüli 2021) pa baha preis di kosto. Ku e supsidio un organisashon di akohida di mucha por baha e kontribushon di mayor pa mayornan i tuma medidanan pa mehorá kalidat di e akohida.
Organisashonnan di akohida di mucha por entregá un petishon pa supsidio serka ‘Uitvoering van Beleid’ (UVB). Nan ta risibí sosten den esei di parti di e ‘frontoffice’ ku a instituí pa esaki na OLB.
Altura di e supsidio pa baha preis di kosto (entrante promé di 1 yüli 2022)
Pa tur organisashon di akohida di mucha na Boneiru e supsidio pa baha preis di kosto ta suma maksimal $ 340,- pa mucha pa luna pa pasadia i maksimal $ 280,- pa mucha pa luna pa akohida despues di skol.
Pa ‘gastouder’ na Boneiru e supsidio pa baha preis di kosto ta suma maksimal $ 215,- pa mucha pa luna pa pasadia i pa akohida despues di skol.
Altura di e kontribushon di mayor
Si bo organisashon ta risibí e supsidio pa baha preis di kosto, tin un kontribushon di mayor máksimo i mínimo na vigor:
- E kontribushon di mayor no mag ta mas haltu ku $ 125,- pa luna. Pa ‘gastouder’ ku ta ofresé pasadia, e kontribushon di mayor maksimal ta $ 100,-.
- E kontribushon di mayor no mag ta mas abou ku $ 100,- pa luna pa pasadia i $ 50,- pa luna pa akohida despues di skol.
Algun organisashon di akohida di mucha ku ya tin un relashon di supsidio ku OLB por kobra un kontribushon di mayor mas abou ku pèrmit di OLB.
Mayornan ku no por paga e kontribushon di mayor, por pidi un supsidio pa un lugá na e akohida na OLB.
Mas informashon?
E areglo di supsidio temporal bo ta haña akí:
Pregunta i kontesta tokante oumento di supsidio kuminsando promé di 1 yüli 2022: Q&A
Supervishon riba kalidat di akohida di mucha i akohida pafó di skol ta tarea di Inspekshon di Enseñansa. Inspekshon por laga un inspektor lokal ehekutá parti di e supervishon . Inspektornan por pasa na e sentronan di akohida di mucha ku òf sin aviso previo. Unda ta nesesario nan ta duna konseho na e organisashon di akohida.
Ora tin puntonan di mehorashon inspekshon lo bishitá e organisashon atrobe denter di e tempu palabrá pa wak si a ehekutá e puntonan di mehorashon. Ora tin puntonan serio, inspekshon por duna un konseho negativo. Un konseho negativo por kondusí na medidanan òf siere (temporal).
OLB ta traha estrecho ku MBO Boneiru pa forma kolaboradónan pedagógiko konforme e eksigensianan di kalidat di e ordenansa insular. Kolaboradónan por mèldu nan mes, den konsulta ku e dunadó di trabou, direktamente serka MBO Bonaire.
For di 1 di yüli 2022 ‘pèrdida di suèldu’ ta parti di un supsidio temporal. Ku esaki tur organisashon di akohida di mucha tin e posibilidat pa regla reemplaso na momento ku un kolaboradó ta sigui un programa di formashon durante ora di trabou.
Pa medio di ‘pèrdida di suèldu’ (loonverlet) organisashonnan di akohida por bin na remarke pa un kompensashon den e gastunan di sustitushon di kolaboradónan ku ta partisipá na un kurso di BBL. Di e forma akí por regla sustitushon pa e oranan ku un kolaboradó ta asistí na e kurso durante dia. Mester entregá e petishon pa pèrdida di suèldu serka OLB, Direktorado Komunidat i Kuido, sekshon Edukashon i Bienestar.
Pa doñonan di sentronan di akohida di mucha ku ta sigui kurso, tin ‘instruktornan ambulante’. Por hasi un apelashon riba un instruktor ambulante ora e doño òf un kolaboradó pedagógiko di un akohida di mucha ta sigui un estudio pa kolaboradó pedagógiko riba nivel 2, 3 òf 4. Den e kaso ei ta kore stazje den e organisashon mes ku guia eksterno. E gastunan di e instruktor ambulante ta ser pagá for di BES(t) 4 kids. Direktorado Komunidat i Kuido di OLB den kooperashon ku MBO Boneiru ta pone e instruktornan disponibel.
OLB ta haña importante ku tur organisashon ta traha a base di e mes metódiko pedagógiko: Kaleidoscoop. Na komienso di sèptèmber 2019 un grupo di 10 partisipante a start ku e kurso di ‘train-de-trainers’. Despues di finalisá esaki nan ta trainer di Kaleidoscoop.
Banda di esei por sigui kurso- i treininnan ku ta ofresé a base di e programa BES(t) 4 kids na Boneiru. Por ehèmpel riba tereno di EHBO, violensia doméstiko i maltrato di mucha (HGKM) i edukashon preeskolar.
Pakete di kresementu kondishonnan laboral
Hopi empleado pedagógiko ta sigui un entrenamentu pa kumpli ku e eksigensianan di formashon den akohida di mucha. Esei ta bon pa e kalidat. E programa BES(t) 4 kids kier stimulá tambe pa empleado pedagógiko risibí un pago ku ta kuadra ku e nivel di formashon i e trabou importante ku nan ta hasi. P’esei BES(t) 4 kids ta introdusí un ‘pakete di kresementu kondishonnan laboral’, ku entre otro salario ku kier yega na dje pa empleado pedagógiko. Intenshon ta pa e empleadonan krese yega einan den algun stap.
Ta keda na e dunadó di trabou pa determiná kon i na ki momentu lo por ahustá salario di un empleado pedagógiko. Esei ta dependé di e situashon finansiero di e organisashon. Ta konsehá pa hasi esaki paso pa paso, di manera ku empleado pedagógiko denter di algun aña ta risibí e salario mínimo konforme e pakete di kresementu.
E siguiente liñanan di guia ta konta komo konseho:
Orario di labor: 40 ora pa siman pa trabou fultaim.
Durashon di un siman di trabou normal ta maksimal 40 ora. Dunadó di trabou i trahadó por palabrá un durashon laboral mas kòrtiku.
Kantidat di dianan di fakansi: minimal 15 (= mínimo legal)
Ta keda na dunadó di trabou i empleado pa determiná kon ta atendé ku dianan liber kolektivo pa medio di seramentu durante fakansi i riba dianan liber speshal riba e isla.
Klasifikashon funshon klave
E salario di un empleado ku tin di aber direktamente ku akohida di mucha, tin relashon ku e nivel di formashon. E tabèl ta kontené un klasifikashon di funshon provishonal ku e montante ku kier yega na dje pa e salario mínimo pa kada funshon. Den e Ordenansa Insular Akohida di Mucha a inkluí e kualifikashonnan ku empleado pedagógiko mester kumpli kuné finalmente, pa por para dilanti di un grupo.
2 Pa un siman di trabou di 40 ora i 15 dia di fakansi.
Pa demas personal (di sosten, gerensia) pa awor no ta proponé salario mínimo. Esei por palabrá despues, por ehèmpel durante negosiashon pa un kontrato kolektivo laboral (CAO).
Struktura salarial provishonal
E montantenan ku kier yega na dje pa e salario mínimo pa kada funshon ta saká for di e struktura salarial provishonal. E struktura salarial akí ta basá riba un investigashon riba enkargo di BES(t) 4 kids, ku Deloitte Caribbean a hasi. Por haña e skalnan salarial kompleto pa kada funshon wak aki.
Akohida di mucha i akohida pafó di skol, segun e eksigensianan di kalidat den e ordenansa, mester ta seif alohá tambe i mucha mester tin sufisiente espasio pa hunga. Pa hopi organisashon esaki ta bira un reto, spesialmente si e ta alohá den un edifisio di hür ku no ta kumpli ku kriterio di kalidat. P’esei ta inventarisá e alohamentu di tur akohida di mucha. A base di esaki ta investigá di ki manera Entidat Públiko Boneiru por yuda e organisashon di akohida pa mucha mihó.
P’esaki ta desaroyá un plan di alohamentu. Ta inventarisá alohamentu di tur organisashon di akohida. A base di esaki ta wak kua mehorashon ta nesesario pa kada organisashon di akohida. Si ta nesesario ta sostené e organisashonnan den esaki.


text:
Asina cu AVP asumi poder bek, nan lo elimina e licensia cu Gabinete Wever-Croes ta dunando na comerciantenan y amigonan yega na e partido, relaciona cu plantacion di marihuana na Aruba. Bou di e capa di pa motibonan “medicinal”, Gobierno tin intencion di de-criminalisa droga pa por haya 15 miyon florin den caha di Gobierno e aña aki ainda, a costo di e problema creciente di droga cu nos isla tin caba. Parlamentario Benny Sevinger a adverti tur cu ta interesa pa cumpra e licencia aki, pa nan ta na altura cu AVP lo no sigui cu e idea loco aki asina cu bin cambio den gobernacion.
Benny Sevinger a bisa cu henter e idea di cambia ley no tin nada di haber cu pueblo ni pa rasonnan medico. E motibo real tras di e cambio aki ta pa un grupo enrikese nan mes a costo di otronan, a costo di adiccion na droga y a costo di tur otro daño cu esaki lo causa na e ser humano. Sevinger ta considera e Gobierno aki hopi inmoral pa crea un industria di droga na Aruba pa por gana placa y balansa e presupuesto.
Ningun caminda ta pone leynan pa aumenta castigo pa bendedonan di droga ni tampoco ta aloca fondo pa yuda adictonan of esunnan cu cay den mal caminda. Pero si kier promove plantacion den gran escala riba nos isla, cu tur consecuencia cu esaki lo por tin pa nos sociedad. Cu e mensahe di awe, AVP kier manda un mensahe di advertencia serio pa tur cu ta soñando di bira miyonario riba desgracia di famianan, cu asina Gobierno cambia, cu AVP ta pronostica cu lo sosode pronto, cu lo para henter e desaroyo aki.


text:
Por haña tereno di Gobièrnu pa e siguiente usonan: bibienda, rekreashon, komersial, industrial, turístiko, agrario òf sosial.
Petishon pa tereno pa bibienda
Un persona ku ke bini na remarke pa un tereno di Gobièrnu mester yena un formulario di registrashon. Na momentu ku un persona registrá, su petishon ta bai riba e lista di
espera di Domeinbeheer.
Solamente personanan ku ta kumpli ku e siguiente eksigensianan por registrá pa un tereno pa bibienda:
- Mas ku 18 aña di edat
- Ta inskribí na Kranshi; no mester bini ku un prueba di Kranshi
- Deklarashon di Kadaster ku ta indiká ku e persona no tin un tereno kaba di Gobièrnu; e deklarashon aki ta kosta fl. 25,=
- Si e persona ta kasá ‘binnen gemeenschap van goederen’, e mester bini ku su akta di matrimonio
- Kopia di legitimashon bálido, sea pasport òf sédula
- Stampia (plakzegel) di fl. 10,=
E stampia ta optenibel na Ofisina di Impuesto (Belastingkantoor)
E persona ta yena e formulario i bini ku tur e aneksonan nesesario na Domeinbeheer.


text:
Sertifikashon di Akountent
Un Sertifikashon di Akountent ta e opinion por eskrito di un akountent riba e kuentanan di un kompania ku e la kontrolá. E opinion aki ta de hecho e resultado di e ouditoria den e kompania. Na Kòrsou te ainda nos no ta asina leu ku e akountent ta duna su sertifikashon na papiamentu. E sertifikashon aki semper ta na Hulandes òf ingles.
Tipo di Sertifikashonnan[editá | editá fuente]
Akinan ta sigui un lista di e kuater tiponan di sertifikashon ku un akountent por duna:
Opinion favorabel[editá | editá fuente]
Un opinion favorabel ta nifiká ku e kuentanan i e relato finansiero di e kompania ta kumpli ku e rekisitonan spesifiká pa e akountent. Esaki ta nifiká en todo kaso ku e sifranan den e relato finansiero ta kuadra ku e sifranan den e buki di e kompania i ku esaki ta duna un bista real riba e kuantifikashon i e komposishon di e kapital i resultado finansiero di e kompania konserní pa un sierto periodo.
Opinion kualifiká/limitá[editá | editá fuente]
E opinion limitá ta enserá ku e akountent tin sierto insertidumbre pa loke ta trata e konfiabilidat di e relato finansiero. Den e kaso aki e akountent ta sospecha ku tin sierto iregularidat den e kuentanan di e kompania ta p’esei e no por duna un opinion favorabel. Pero e iregularidatnan aki no ta asina importante tampoko pa duna un opinion desfavorabel òf keda sin duna un opinion.
Apstenshon di opinion[editá | editá fuente]
E akountent ta apstené di duna un opinion riba e relato finansiero na momentu ku e tin un insertidumbre riba e kòntròl di e kuentanan di e kompania. E insertidumbre ta di tal índole ku no ta posibel pa duna un opinion favorabel pero tampoko un opinion limitá. Ta trata aki di un situashon kaminda tin un insertidumbre supstansial riba e ouditoria ku e akountent a hasi.
Opinion desfavorabel[editá | editá fuente]
Ta duna un opinion desfavorabel na momentu ku tin un insertidumbre supstansial riba e kuentanan i e relato finansiero di e kompania. Den e kaso aki e kuentanan òf e estado finansiero di e kompania no ta kumpli ku e rekisitonan stipulá pa lei. Den e sertifikashon aki e akountent ta duna di konosé ku e kuentanan no ta konfiabel òf inkorekto ku un splikashon di e naturalesa i magnitut di e insertidumbre.


text:
Cumana: Diabierna pa mas o menos 4’or y mey, e rotonde den construccion na Cumana ta wordo blokea den tur direccion pa varios doño di Heavy Equipmentnan, mesora causando un chaos completo den trafico. Varios unidad di polis a wordo manda na e rotonde y despues di un rato no a keda polis nada otro di desvia e trafico mandandonan pa rutanan alternativo.
Home Uncategorized Doñonan di trucknan a blokea e rotonde den construccion na Cumana, causando...
Doñonan di trucknan a blokea e rotonde den construccion na Cumana, causando un chaos completo
Na e sitio enberdad tabata tin un cantidad grandi di trucknan cu tabata tin e rotonde completamente blokea, e truckdrivernan tabata mustra hopi rabia, despues cu a yega na nan orea, cu un compania stranjero lo bay construi e caminda y e rotonde aki, aparentemente lo ta trata di un compania portuges, cu segun un di e truckdrivernan presente lo a haya e proyecto aki.
E truckdriver a sigui splica cu awe tur e heavy equipmentnan di e compania stranjero a yega Aruba y segun nan, e heavy equipmentnan aki lo ta procedente di Peru y lo drenta Aruba sin mester di paga invoerrechten. Ela sigui bisa cu e compania lo a bin cu un cantidad grandi di nan mesun trahadornan di afo. Tambe ela bisa, cu e compania lo bay importa Diesel for di exterior pa ehecuta e trabounan na e caminda y e rotonde.
E grupo di truckdriver a splica cu nan si mester a paga invoerrechten riba nan trucknan y nan si mester contribui na caha di gobierno, mientras cu e compania aki cu ta bin traha e caminda no lo contribui na caha di gobierno manera nan ta haciendo, e compania aki ta kitando nan pan di cada dia y cu aparentemente Gobierno ta haci manera na Aruba no tin hende capacita of suficiente truck pa haci e trabounan aki. E truckdrivernan nan disgusto ta basta grandi y ta sinti cu nan a wordo menosprecia y laga na caya.
No ta conoci pa cuanto rato nan lo keda den accion y si nan lo bay intensifica nan accion, pero nan ta mustra dicidido.


text:
KRALENDIJK – Dabboussi Motors, kompania ku ta bende outo marka Changan na Boneiru, a trese un kambio drástiko den preis pa un outo nobo na Boneiru. Esaki ta loke e doño di e kompania Amouddi Dabboussi i mènedjer di benta Francisco Zavala a bisa, den un kombersashon enkonekshon ku selebrashon di 1 aña di eksistensia di e marka Changan na Boneiru. “Boneiru tin diferente kompania ku ta bende outo i aparte ku ta sosodé ku un kliente ta warda hopi pa haña piesa, preis di outo ta suma mente haltu. No ta ami so ta mir’é, sinembargo tur hende ta na altura di esaki.
E ganashi ku kompanianan ta hasi riba kada outo ku nan bende, ta hopi haltu na Boneiru. Mi tin outo ku bo por kompará ku otro markanan ku ta bende na Boneiru, mi preis ta por lo ménos 40 porshento mas barata. Tin hende a kumpra outo nobo ku no ta marka Changan algun luna pasá, i nan a aserkámi kon pa nan sali for di dje i kumpra un Changan. Un SUV CS15 ta 16 mil dòler i e ful ekipá ta $18.900. Djis pone 40 porshento riba dje i saka bo sòm.
E MARKA CHANGAN
Pasando un temporada na China, opservá kua marka di outo ta mihó, mi a tuma den ku e marka Changan. Banda di Changan ku ta ya barata, tin marka mas barata aya na China i kisas di bon kalidat. Esei mi no por bisa. Loke si mi sa ta ku Changan ta di bon kalidat pa super bon preis. Mi atenshon a bai riba Changan, pasobra nan ta traha vehíkulo di marka manera Ford, Suzuki, Mazda i otronan. Ta outonan di marka konosí ku ta kore na Boneiru i nan tin hopi aña di eksperensia. Nunka nan no a sali pafó pa bende outo, i awor a opta pa bai riba merkado mundial, i ta kosechando éksito ku nan produkto”,Amouddi Dabboussi a bisa.
DIFERENTE TIPO DI OUTO
Nos tin pa ofresé outo simpel, sinembargo tambe ful ekipá, dependé e kliente su deseo. Djis pa menshoná e outonan tin kámara ku bo por wak rònt di e outo, asina hasi e parti di seguridat mas sigur. Aparte di e kámara e outo tin diferente kos mas pa loke ta trata seguridat.
COVID-19 NO A STROBA MASHA
Apesar di situashon di CoViD-19, nos ta moviendo hopi bon. Tabata algun luna despues ku nos a inisiá benta di e outo e problema di CoViD-19 a presentá, sinembargo nos ta satisfecho ku loke nos a bende te awor. Ta papia di mas ku 200 outo marka Changan ku ta koriendo riba kamindanan na Boneiru. Bendishon di Dios loke nos a logra, tresiendo outo di bon kalidat i barata. Nos no ta bai kambia preis por lo pronto.
KUMPRA OUTO NOBO NOBO SERKA NOS I PAGA MENOS
Si bo kumpra un outo serka nos bo ta paga ménos na e outo i paga ménos pa luna, sigur kompará ku otronan.
Nos a kuminsá ku algun modèl i a amplia ya pa 6 diferente modèl. Awor nos ta hopi amplio pa loke ta trata piesa, pa evitá ku na momentu algu sosodé, e kliente tin ku warda hopi riba piesa.
TREMENDO SERVISIO
Dabboussi Motors ta ofresé e servisio momentu ku un kliente hañ’é den un aksidente, ta dun’é un otro outo temporalmente te na momentu ku su outo ta drecha. E no ta keda sin outo niun momentu. E kliente no ta keda na pia. Ya el a sosodé den 2 kaso ku nos a yuda e kliente manera menshoná. Tur kliente por bèl kualke momentu ku algu sosodé, i ta duna servisio rápido. Tin un vehíkulo spesial pa duna servisio pa kliente.
GARASHI BOU DI TERA
Un garashi ku ya tin algun luna ta funshoná stabil, situá bou di tera dilanti di aeropuerto Flamingo. Den futuro e sitio menshoná dilanti di aeropuerto ta bai atendé ku tur kos ku tin di aber ku outonan marka Changan. Ta bai tin un lugá spesial pa e kliente sinta i disfrutá di kos pa kome, miéntras nan ta traha bou di tera riba su vehíkulo. Otro kos ku nos ta úniko den dje, niun otro kompania di bende outo ta duna un tèst drive, loke nos ta hasi pa e kliente eksperensia loke e ta bai kumpra, si e ta kómodo pe òf e tin ku buska un otro modèl. Nos tin pikòp for di 26 mil dòler, outomátiko, gasolin i diesel. Tin diferente petishon kendenan ta inesperá di un outo.
DJABIÈRNÈ ‘BLACK FRIDAY CHANGAN’ SPESIAL
Djabièrnè awor ‘Black Friday Changan Spesial’, nos tin hopi pakete di deskuento i nos ta rifa un outo 2021 nobo nobo. Djabièrnè e kampaña ta kuminsá i na febrüari 2021 ta saka e ganadó. Tin diferente outo ku deskuento di 1500 dòler pa djabièrnè awor. Djabièrnè awor por pasa for di 8or di mainta pa 8or di anochi. Deskuento pa djabièrnè so! Ora un hende kumpra 50 dòler òf mas na sea City Shop, hür outo, òf kumpra outo sea nobo òf segunda mano, e ta partisipá pa gana e outo den kampaña. Dependé e kompra ta mara na kantidat di karchi ku e kliente ta risibí pa partisipá pa gana e outo. Esaki ta loke Daboussi Motors, ta duna bèk na pueblo di Boneiru”, Amouddi Dabboussi a bisa.


text:
International
Tin nuebe kargo kontra: Ghislaine Maxwell éks pareha i sosio di e fayesido finansista Jeffrey Epstein
NEW YORK – Den fin di siman ku a kaba di pasa Ghislaine Maxwell (59) kende tabata forma pareha ku e difuntu Jeffrey Epstein mester a presentá den sala di korte na Manhattan.
This content is exclusive for members
Register or login to unlock this article
International
Na Fransia: Dòkter ku a violá 31 adolesente na Vietnam a keda kondena na 20 aña di kastigu di prizon
PARIS – E siman aki korte di hustisia na Paris a kondena Olivier Larroque (60) na 20 aña di kastigu di prizon pa motibu ku ela violá 31 adolesente na Vietnam.
Dòkter Olivier Larroque a keda asigná pa e organisashon di dòkternan sin frontera pa bai yuda na Vietnam.
Durante 2011 pa 2013 dokter Olivier Larroque tabata hasi su trabou komo profeshonal pero tambe tabata asistí su apetit seksual tambe violando e adolesentenan na Hanoi.
Na momentu ku un grupo di mucha a graba dokter Olivier Larroque ta tene relashon seksual ku un adolesente na un Hospital Franses na Hanoi a bai entrega e video aki na polis.
Lokual a pasa despues ta ku outoridatnan na Vietnam a entrega dokter Olivier Larroque na hustisia na Fransia.
Algu a bai kompletamente robes na momentu ku outoridatnan na Vietnam a ekstraditá dokter Olivier Larroque pa Fransia ya ku esaki a disparsé.
E tratamentu di e kaso kontra dokter Olivier Larroque a tuma luga sin ku e tabata presentá i asina ela keda kondena sin ku e tabata den korte.
International
Gustavo Petro a yega Mexico pa reuní ku AMLO
MEXICO – Gustavo Petro presidente di Colombia a yega Mexico ayera nochi na AIFA (Aeropuerto Internashonal Felipe Ángeles) kaminda ela keda risibí pa Maximiliano Reyes Zúñiga sekretario pa Amérika Latina i Caribe.
Pa awe mainta 25 di novèmber Gustavo Petro i presidente Andrés Manuel López Obrador na Palasio Nacional un desayuno i despues lo sigi atendé ku asuntunan di trabou.
Despues di e reunion ku Andrés Manuel López Obrador presidente Gustavo Petro lo reuní ku Claudia Sheinbaum hefe di gobiernu na Parlamento di Mexico.
Na final di dia Gustavo Petro lo keda kondekorá komo huéspet distinguido di CDMX i lo firma e buki di bishitantenan prominente ku a yega Palacio Nacional.
Pa mayan mainta tin un programa prepará pa Gustavo Petro reuní ku grupo di Colombianonan ku ta biba na Mexico na embahada i lo diskutí e tema di diskriminashon.
International
Warda Kosta na Ecuador a interseptá boto di piskadó ku 1.5 tonelada di kokaina abordo
QUITO – Ayera tripulantenan di Warda Kosta a kanta bingo na momentu ku nan a logra interseptá un boto di piskadó ku tabata den awanan teritorial i ku tabatin un kargamentu di 1.523 tonelada di kokaina abordo.
Almirante Andrés Muñoz hefe di Warda Kosta na Ecuador a bisa ku nan a konfiská 1.344 bulto paketá ku kokaina ku a surpasá 1.523 kilo di kokaina.
Ta trata aki di un embarkashon multimionario ku tabatin komo destinashon Ecuador pa despues via karga manda droga Merka i Europa.
Almirante Andrés Muñoz a splika ku 8 persona a keda detené ku tabata den e boto di piskadó.
Tin indikashon ku tur e hendenan ku tabata den e boto tabata Colombiano.
E intenshon ta pa destruí e kantidat rekòrt di kargamentu di droga ku a keda konfiská pa fin di siman aki mes.
Daily Nobo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Trinta indokumentado venezolano kier a drenta Kòrsou ilegalmente
Doño di tereno na Veeris kier a kobra Advent 2x pa mesun tereno
Seramentu di refineria Isla ta un sla hopi duru pa e komunidat aki
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
MESTER DEKRETÁ SITUASHON DI EMERGENSIA NA KÒRSOU
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
Gobiernu a violá lei di konsultent sistematikamente
Trending
-
Lokal7 days ago
Seramentu di refineria Isla ta un sla hopi duru pa e komunidat aki
-
Lokal7 days ago
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
-
Lokal7 days ago
MESTER DEKRETÁ SITUASHON DI EMERGENSIA NA KÒRSOU
-
Lokal7 days ago
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
-
Lokal4 days ago
Gobiernu a violá lei di konsultent sistematikamente
-
International7 days ago
Ayera: Outoridatnan na New York a haña kadaver di tres muhé den un kas
-
Deporte7 days ago
E ta drenta na lugá di José Luis Gayá: Alex Balde di mama Dominikano inskribí pa Spaña…
-
Lokal4 days ago
MEGA PROYEKTO DI SIENSIA, INVESTIGASHON I EDUKASHON PA KÒRSOU


text:
AMSTERDAM/ KRALENDIJK —
E periodista hulandes, spesialisá den asuntunan di kriminalidat, Peter R. de Vries, a fayesé ayera den un hospital na Amsterdam, despues di a lucha mas di un siman pa su bida. Djamars siman pasá nan a lòs sinku bala djaserka riba e famoso periodista akí den Lange Leidsedwarsstraat den sentro di Amsterdam.
Esaki a sosodé na momentu ku e tabata kana bai su outo, despues di a partisipá den un programa di televishon. A trata na reanim’é riba kaya i despues a transport’é pa hospital. E atentado i fayesimentu di Peter R. de Vries a shòk no solamente komunidat hulandes. De Vries a muri na edat di 64 aña.
Reakshonnan
“Peter a bringa te na final, pero no por a gana e bataya”, su famianan ta bisa den un deklarashon. “El a murí rondoná di e hendenan ku stim’é.” Peter a biba segun su konvikshon: “Na rudia no ta imposibel pa ta liber”.
Nos ta inmensamente orguyoso di dje i na mes momento inkonsolabel.”Promé Minister demisionario, Mark Rutte, ta bisa ku e ta profundamente konmoví pa morto di Peter R. de Vries. “Ta kasi imposibel pa komprond’é”, e ta skirbi den un promé reakshon riba Twitter.
E hefe máksimo di Ministerio Públiko, Gerrit van der Burg, ta yama e atentado baho i ta bisa ku ministerio públiko lo no sosegá promé ku esnan kulpabel i e mente su tras risibí nan kondena.
Sospechosonan
Polis tin detené dos hòmber detené, ku nan ta sospechá ku direktamente embolbí den tiramentu di De Vries. E persona di kua nan ta sospechá ku ta e a lòs e tirunan riba Peter R. de Vries, ta Delano G. di 21 aña di edat ku ta biba na Rotterdam.
Di dje ta ser bisa ku su fam ta Geerman i ku e lo ta di desendensia rubiano. Famianan yegá di e sospechoso akí lo a bisa e korant hulandes ‘De Telegraaf’, ku G. lo a risibí 150 mil euro pa atentado riba Peter R. de Vries. E otro sospechoso ta Kamil E., un polako di 35 aña, ku ta biba na poblashon di Maurik, Gelderland.
E lo tabata e shofùr di e outo dihuida. Riba e anochi di e atentado un tim di aresto a detené nan den e outo di huida. Nan tur dos ta detené den isolashon. Dia 23 di yüli nan mester presentá dilanti di e ‘raadkamer’ di korte di hustisia. E ora ei lo por prolongá nan detenshon ku maksimal nobenta dia.
Tenas
Komo periodista di kriminalidat, De Vries, a atendé sentenar di kasonan penal, den kua konstantemente e tabata dibulgá asuntunan ku a kambia rumbo di hopi kaso grandi. El a bira konosí tambe pa su grabashonnan skondí ku el a hasi, kaminda Johan van der Sloot ta konta kon e lo a laga e turista Natalee Holloway disparsé na Aruba.
De Vries no a keda na reportahe so. E tabata aktua tambe komo bosero di famianan ku a keda atras i a te asta kuminsá ku un propio ofisina di abogado. E tabata un wéspet fiho den ‘talkshows’ i a bira un personalidat di media, ku tabata komentá sin problema tokante kriminalidat, futbòl i politik. De Vries tabata gosa di un reputashon internashonal.


text:
Turismo na Fransia i Inglatera a baha.
Fransia i Inglatera a haña ménos turista e aña ku a pasa. Sinembargo kasi tur otro pais oropeo sí a konosé un kresementu den e kantidat di turistanan ku a keda drumi.
Den 2016 mas ku 2.8 mil mion hende a pasa nochi den hotèl, parke di fakansi i kampamentu den e Estado Oropeo. Esei ta mas o ménos 2 porshentu mas ku na aña 2015. Asina e sifranan nobo di e ofisina di statistik oropeo Eurostat ta indiká.
Na Fransia ku a keda asotá pa atakenan terorista, e kantidat di turistanan ku a pasa nochi a baha ku 5% te 395 mion. Na Inglatera, ku a sali for di EU, tabatin 292 mion hende ku a pasa nochi, loke ta un bahada di 4,5%.
Spaña tabata hopi gustá. Na kostanan i den interior di e pais un total di 454 mion hende ku a pasa nochi, loke ta un subida di 8% kompará ku e aña anterior.
E kresementu di mas grandi tabata na Bulgaria, ku a marka 18% plùs. Di Hulanda no tabatin datonan disponibel.


text:
Kico e palabra ‘spiritualidad’ ta nifica pa bo?
‘Spiritualidad’ pa mi ta e dimension mas lew cu e ‘quantum level’ , pero pa cua e ‘quantum level’ ta un entrada. Simplemente bisa, e ta e ‘nivel’ di energia universal cu ta duna bida na tur cos. Bisando esaki, mi ta expresa tambe cu pami no tin ‘diferencia’ of ‘separacion’ entre e mundo fisico y e mundo spiritual. Nan ta fuertemente conecta. Pero e ta depende di desaroyo di e sensibilidad di e persona pa capta esaki, y mas ainda pa incorpora esaki den bo bida diario.
Continue reading “Spiritualidad y Arte. Interview cu Stan Kuiperi”
E restaurant tabata jen di hende. Un grupo chikito de waitresses ta purba na sirbi tur e clientenan. Un famia di cuater tabata haci remarkenan bruto over di e servicio y e tata tabata keha e waitress. E waitress a rush bay y bin bek cu un teblachi cu e cumindanan. Riba e caminda bek pa e mesa e a laga un tayo cay y e tayo a kibra. Despues di mei minuut paralisa e waitress a cuminsa jora.
Continue reading “Pensando riba dia di San Valentin…Ken abo lo brasa awe?”
E cadena di amor y dolor…un pensamento dedica na tur mucha herida…
Mi a sinti pa traha un cadena awe…
E lo bira un cadena cu mi kier bisti riba dia di san valentin…
Of podise mi por bend’e…
Eigenlijk mi no tabatin un meta specifico…
Gewoon mi kier a traha un cadena…
Mi kier a hunga cu e material…entretene mi mes…
Mientras mi ta concentra mi mes riba e pins cu ta pidi tur mi atencion…
Y den e silencio sin pensamento cu mi tabata aden…
Mi a bay bek den mi ninjes…
Mi tabata mira mi mes…
E mucha chiquito…semper cu su nanishi den bukinan…
E mucha chiquito cu no por a papia…
Cu no por a comunica…
E mucha keto derepente a sinti un sentimento di pas grandi cu a rondon’e…
Keto asina…e la compronde cu tur cos den bida tin su sentido…
Esaki por fin su mente y espiritu adulto a compronde…
E dolor nunca lo bay total…
Pero…mi por dun’e un lugar den mi bida…
Y sigi cu mi futuro…
Mi ta e mucha ainda… y… mi no ta e mucha mas…
Ami ta pas … y … mi ta turbulencia…
Pero bida semper ta sigi …
Ami ta biba y mi ta sigi cana…
Mas of menos 4000 aña pasa, culturanan antiguo manera e Egipcio- y Chinesnan, tabata usa Reflexologia manera un berdadero disciplina di terapia cu a pasa di generacion pa generacion. E reflexologonan antiguo ta hendenan cu poco poco a descubri e existencia di puntonan specifico atraves di cua por stimula e funcionamento di bo organo, kliernan y otro partinan di bo curpa.
Reflexologia ta pone presion leve cu e duim den cierto zona, pa calma malesa y tension. E stimulacion ta yuda pa calma dolor, ta yuda pa saca stofnan toxico di nos curpa y ta preveni cierto malesa y problema di salud cu ta stroba nos di gosa di salud total. Reflexologia ta yuda nos haja e balance natural di energia di nos curpa bek. Reflexologia ta yuda henter bo curpa funciona na un forma harmonioso sin cu necesariamente bo mester usa remedi. Reflexologia di pia ta traha cu e zonanan di tur e organonan di e curpa cu ta localisa bou di e planta di nos pia. Esaki ta e sistema mas usa.
Continue reading “Reflexologia…e arte di cura cu masashi.”
‘Dios a pone su botica den naturalesa pa tur hende por tin remedi’…Kanebloem ta un yerba aromatica cu hopi acidonan importante pa nos curpa: Alfa-bisabolol (den e flor), ascorbico, salicilico, cafeico, caprico, gentisico, linoleico palmitico, oleico, pectico (den e blachi di mata)
Por usa kanebloem como te pa suavisa hopi malestar:
Herbe un cuchara di flor seco pa cada kopi di awa. Bebe 1 kopi pa dia. E ta protega bo sistema gastrico, e yuda ora tin problema cu stoma, cu problemanan cu tripa, ulcera, gastritis, kramp, etc.
Continue reading “Manzanilla – Kanebloem y su efecto curativo”
Celulitis ta un cadena di bolonbonchi di vet acumula cu por forma tanto riba e bilnan, e chanchan y e stoma. Den hulandes e ta conoci tambe como ‘cuero di apelsina’. Celulitis ta worde ocasiona dor di aumento di celnan di vet den e cuero cu ta pega na otro y asina ta forma e bolonbonchinan di vet. Motibo di esaki ta un mal circulacion di sanger y e curpa cu ta retene mas likido cu e tin mester. Celulitis ta afecta principalmente e hende muher.
Celulitis ta mas complica cu e simpel vet cu un curpa ta acumula normalmente, pesey e no ta kita tampoco cu un dieta normal. Celulitis ta un combinacion di vet, awa y stofnan toxico cu keda pega bou di e cuero y no tin caminda pa circula. Ta pa e motibo aki e no ta los ni cu e dieetnan mas streng. Esaki contrario na vet normal cu si ta kima cu dieta.


text:
Siman pasa A.T.A. a celebra YOU anniversary 2022. Esaki, pa conmemora aniversario di 27 miembro di ekipo cu hunto a celebra 325 aña di servicio. Esaki ta e di tres edicion unda A.T.A. ta celebra aniversario di su miembronan di ekipo desde cu Oficina di Turismo a comberti den un compania ‘Sui Generis’ na 2011. Mester bisa cu ta pone atencion tambe na ekiponan di A.T.A. na diferente mercado internacional tambe.
Maestro di ceremonia Edjean Semeleer a cuminsa e anochi pidiendo pa un minuut di silencio di tur presente pa asina por honra Sr. Ruben Garcia ken inicialmente tawata plania pa ta e maestro di ceremonia di e evento aki.
Ronella Croes, CEO di A.T.A. a duna palabranan di elogio y aprecio pa e ekipo di A.T.A. expresando cu sin e miembronan di e ekipo, A.T.A. simplemente no lo por contribui na turismo di Aruba. Cada miembro di e ekipo ta aporta na e exito di e organisacion y na e bienestar di nos industria turistico.
E tema di e celebracion tawata musica. Musica tin un poder hopi special den nos bida y pa cada un di nos. Musica ta unifica, celebra, convivi, ta brinda energia, paz y amor den nos mente y henter nos ser. Construi door di diferente tono, zonido, vibracion, conbina cu canto y formacion di frasenan, cu ta haci cada piesa unico riba su mes, mescos cu cada empleado di A.T.A. cu a wordo celebra durante e anochi. Sin nan e melodia di A.T.A. no ta resona, pa medio di cancionnan cu nos por crea hunto!
A haci uzo di e cantica favorito di cada hubilario pa asina yama cada un dilanti pa ricibi nan reconocemento di A.T.A.
Esnan cu a keda honra pa 5 aña di servicio ta: Diantha Boekhouwer, Ghislaine Croes, Jason Croes, Josette Croes, Shadey Figaroa, Tita Iglesias, Micheline Jeandor, Melissa Kock, Naomi Korsen-Croes, Lindelia Maduro Valencia, Patrick Melchiors y Raul Piar. Pa 10 aña di servicio a keda honra: Ronella Croes, Marouska Heyliger, Sanju Luidens- Daryanani, Anita Rattan-Persaud y Dyane Vis-Escalona. Pa 15 aña di servicio a keda honra: Jonathan Boekhoudt, Darline de Cuba, Melanie Evans-Kelly y Paula Ochoa. Pa 20 aña di servicio a keda honra: Mario Arends y Sjeidy Dijkhoff-Feliciano. Pa 25 aña di servicio a keda honra: Maureen Werleman y pa 30 aña di servicio a keda honra Amayra Boekhoudt, Theresita Chai y Jerusha Rasmijn.


text:
E actriz, Jessie Cave, cu ta esun encarga pa duna bida na e personahe di Lavender Brown den ‘Harry Potter’, ta feliz y el a comparti cu su siguidonan di Instagram, e miho noticia cu e por a ricibi pa duna bonbini na 2021, despues cu su baby Abraham ‘Bam’ Benjamin a ser diagnostica cu Covid-19. E baby di tres luna a libra di e bataya duro y afortunadamente el a sali triunfante manera cu su mama a informa a traves di IG, unda el a post un mensahe di gratitud paso su yiu a logra supera Covid-19 y ya e ta na cas. El a mustra tambe agradecido pa e ekipo medico cu a yud’e.
E yegada di Abraham, segun e propio Jessie, tabata hopi diferente na su dos rumannan, Donnie, di 6 aña, y Margot, di 4. E tabatin un parto hopi dificil, algo cu el a comparti tambe dia 22 di october riba su rednan social: “Nos baby a nace den e prome oranan di ayera mainta. Solamente 40 minuut despues cu e awa di yiu a kibra. Un poco extremo, pero tambe lo tabata e skopnan durante e embaraso! Esaki tabata un experiencia hopi diferente na mi dos prome nacimentonan. Mucho mas erg y for di control”, ta parti di e post riba Jessie Cave su IG.
E actriz su yiu a ser hospitalisa cu COVID-19 ora e tabatin 11 siman y el a comparti e noticia cu e baby ta OK y ta bayendo bon, pero nan ta alerto y cauteloso. Jessie tabatin e confiansa den e balentia di e baby pa sa cu e lo supera cualkier prueba y el a mustra esaki: “Actualmente nos ta den e unidad neonatal, pero e ta un mucha fuerte y esaki ta e luga mas sigur p’e na e momento aki”, el a post riba IG. E actriz di 33 aña a gradici tur e bon deseonan y mensahenan di apoyo. E mensahe a ser acompaña pa un serie di potret di dje y su baby.


text:
2 di yüli
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
2 di yüli ta e di 183 dia di aña (184 den un schrikkeljaar) riba e kalènder gregoriano. Ta resta 182 dia pa e aña terminá.
A sosodé[editá | editá fuente]
- 1951 - Na Kòrsou ta tene e promé reunion di Konseho Insular di Kòrsou.
- 1984 - Konseho Insular di Kòrsou a akseptá ofisialmente e Bandera di Kòrsou.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Kòrsou - Dia di Bandera


text:
E cancer di pecho den hende muhe a supera e cancer di pulmon manera e cancer mas comun diagnostica na mundo. E articulo publica na ‘A Cancer Journal for Clinicians’ ta estima cu tabatin di 2.3 miyon di caso nobo di cancer di hende muhe, esey ta representa e 11.7% na tur caso di cancer.
E cancer di pulmon tabata esun mas diagnostica, segun informe canterior a cubri den ultimo decada. Cientifico principal y epidemiologo di cancer di sociedad di Merca, Hyuna Sung (kende a skirbi e articulo) el a bisa cu e cambio di posicion di cancer di pecho ta den lista cu ta señala e transicion epidemioligico di cancer.
Investigadornan di ‘Sociedad Estadounidense del Cancer en Atlanta’ y tambe e Agencia Internacional pa investigacion di Cancer na Francia a skirbi e informe cu e cancer di pulmon ainda ta clasifica manera esun principal di caso di morto pa cancer, cu un 1.8 miyon di morto cu ta representa 18% di tur morto pa cancer.
E informe ta basa na datos di incidencia y mortalidad pa cancer di Agencia Internacional pa investigacion di cancer, general dato cu ta sugeri cu tin un 19.3 miyon di caso nobo y 10 miyon di morto pa cancer na henter mundo na 2020.
E cinco cancer mas diagnostica cu mayor frecuencia, segun informe, tabata cancer di pecho femenino, e cancer di pulmon, cancer colorrectal, cancer prostata y cancer di stoma. E cinco causa principal di morto pa cancer, ta mustra dato, cancer di pulmon, colorrectal, lever, stoma y pecho femenino.


text:
Kralendijk – Djadumingu 27 di òktober tras di lomba a finalisá “The 48 Hour Film Project”. Di 8 grupo ku a partisipá, e grupo ”OrigiOne“ a bai ku e premio máksimo. Ta trata di hóbennan Boneriano bibá na Hulanda. E video tabata basá riba situashon di klima ku ta bin ku medida estrikto pa protehá planeta. Esaki ta e video ku “OrigiOne” ta bai presentá tambe na Rotterdam Hulanda na luna di mart 2020, i lo kompetí den e kompetensia Internashonal kaminda tin 150 tim di tur parti di mundu ta partisipá, i ta spera bon resultado pa e tim di Boneiru. Dennis Martinus a konta ku e partisipantenan a keda hopi kontentu ku e kompetensia. “Huradonan tabata di Kòrsou, Hulanda i Nigeria i nan a keda impreshoná pa e isla chikitu di Boneiru ku un kalidat asina stabil den kompetensia di “48 Hour Film Project” den komparashon ku otronan paisnan grandi. Total tabatin 17 premio ku tabata repartí pa e diferente kategoria. Pronto ta bai publiká e grabashonnan pa medio di website i tambe na kanalnan di televishon lokal,” Martinus a menshoná.
E resultado tabata:
Promé Lugá: Mihó Pelikula di 2019
Serenity di OrigiOne
Di Dos Lugá: Mihó Pelikula di 2019
Top Secret di Kabritu Team
Di Tres Lugá: Mihó Pelikula di 2019
Weekend Vibes di We Were Born Ready
Faborito di Públiko:
Serenity di OrigiOne
Menshonnan Honerable pa Faborito di Públiko:
Weekend Vibes di We Were Born Ready (di os lugá)
The Seer di Ray Production (di tres lugá)
Best Writing:
Giovanni Gijsbertha pa Libertat di 599 Empire
Best Editing:
Marie Sint Jago, Jeremy Pikerie & Jorge González pa Weekend Vibes di We Were Born Ready
Best Directing:
Jeanvier Janga pa Serenity di OrigiOne
Best Cinematography:
Erick Alvarez pa Top Secret di Kabritu Team
Best Sound Design:
Denzel Martis pa Libertat di 599 Empire
Best Actor:
Jeremy Pikerie den Weekend Vibes di We Were Born Ready
Menshon Honerable pa Best Actor:
Gilmar Krips den Top Secret di Kabritu Team
Best Actress:
Nathania Velasquez den Serenity di OrigiOne
Best Use of Character:
Sara di MBO MEDIA
Best Use of Prop:
Top Secret di Kabritu Team
Best Use of Line:
Libertat di 599 Empire
Best Poster:
My Lovely Friend di JMH Studio
Menshonnan Honerable pa Best Poster:
Weekend Vibes di We Were Born Ready
Top Secret di Kabritu Team
Best Trailer:
The Seer di Ray Production
Menshonnan Honerable pa Best Trailer:
Weekend Vibes di We Were Born Ready
Top Secret di Kabritu Team


text:
ORANJESTAD,Aruba
Den cuadro di coronavirus e profesionalnan na Hospital a traha riba diferente protocol
pa asina ehecuta na momento cu Aruba haya su prome pashent positivo. Hospital kier
evita todo por todo aglomeracion di hende den areanan publico, cambernan di
espera etc y pues ta tuma e pasonan necesario pa minimalisa riesgo di contagio.
Hospital ta hasi un apelacion pa ta pendiente paso e diferente departamentonan di
servicio di Hospital mes of e specialista lo ta yamando su pashentnan si bo tin un cita
planea durante e proximo dianan. A base di e informacion medico di e pashent lo
dicidi si e cita ta bira uno telefonico, si ta cancela e cita y traha uno nobo, of ta pidi bo
presenta na e cita. Tene na cuenta cu esaki ta valido pa casonan cu no ta di
emergencia. Si bo tin cualkier pregunta por tuma libremente contacto cu e
departamento concerni of specialista. Si bo tin sintoma di coronavirus porfabor yama
280 0101. Sintomanan di coronavirus ta keintura riba 38 grado, tos seco y problema pa
hala rosea.
Tambe ta importante pa informa cu no lo sigui cu e operacionnan planea sino
solamente cu operacionnan di emergencia. Departamento di Opname lo tuma
contacto cu bo persona pa asina duna splicacion y informa debidamente.
Hospital ta pidi un y tur si bo tin un di e sintomanan di coronavirus no bini Hospital sino
keda bo cas y yama e callcenter na 280 0101.
Pa cualkier pregunta por tuma contacto cu departamento di servicio y/of oficina di
specialista encarga cu bo cuido.


text:
Esaki ta con cu hues a categoriza e suma di placa cu Aruba Airport Authority (AAA) a solicita Corte den Prome Instancia di Aruba pa duna su trahadornan pa kendenan disolucion di nan acuerdo laboral a wordo pidi.
E compensacion ta basa riba e Plan Social cual a wordo firma door di sindicato STA, kende ta un di e sindicatonan cu ta representa e trahadornan na aeropuerto, y gerencia di AAA.Sindicato FTA, kende ta representa e empleadonan di staff na AAA como tambe un grupo substancial di e trahadornan cu ta cai bou di CAO, tin sentimentonan mixto pa cu resultado di e caso.
FTA den nomber di su miembronan na prome lugar a pidi hues pa nenga e peticion di AAA pa asina e trahadornan en cuestion por mantene nan empleo y entrada, specialmente den e temponan dificil cu nos y isla y mundo henter ta pasando aden.
Esaki sinembargo a wordo nenga door di Corte. Hues den liñanan grandi a considera cu e decision pa cu e manera cu un empresa ta wordo organisa ta keda prerogativo di gerencia, unda cu ta keda na nan tambe pa determina si mester ahusta por ehempel e cantidad di cuponan di trabou pa por cumpli cu demanda.
E hecho cu e fluho di pasahero na aeropuerto a cai drasticamente a consecuencia di e pandemia actual y cu lo tuma un tempo largo prome cu esaki normaliza, ta hustifica un reduccion di personal, segun hues.
Interesante ta cu pa locual ta trata e instruccion di Minister di Turismo den nomber di Gobierno di Aruba pa para y reevalua e necesidad pa retira empleado na AAA, hues a considera cu Gobierno apesar di ta accionista unico, no tin e autoridad pa duna orden na gerencia di e N.V.
Un otro aspecto peculiar di e sentencia, ta e hecho cu den e caso aki huez a desvia di e liña di maneho cu e propio corte a bin ta aplica den varios decision recien, unda cu ta determina cu e tipo di peticionnan pa retiro aki preferiblemente mester wordo haci na Departamento di Labor y si haci esaki toch na corte, e caso lo por wordo wanta pa asina e procedura di Departamento di Labor wordo encamina.
Hues den su decision a considera cu ley no ta duna espacio pa duna un instruccion asina. Finalmente FTA y e empleadonan a haya razon pa cu nan ponencia cu e suma cu AAA a pidi Corte pa duna nan no ta husto.
E suma a wordo basa riba e Plan Social cu, apesar di hopi obhecion di parti di sindicato FTA, toch a wordo firma door di e otro sindicato (STA) y gerencia di aeropuerto. Huez den su decision a bai di acuerdo cu e pakete cu aeropuerto a pid’e pa duna e grupo aki no ta na su lugar.
Hues a considera cu aplicacion di e Plan Social pa cu e compensacion ta hiba na un ‘evident onbillijke resultaat’ (un resultado evidentemente inhusto) pa e trahadornan aki. Esaki a haci cu hues a aumenta tur e paketenan cu entre 30 cu 40%.
Como cu hues a desvia di e compensacion cu AAA a pidi, a base di ley e tin cu duna un plazo pa nan por considera di retira e peticion haci na corte. Den caso cu no haci tal e acuerdonan di trabou ta wordo disolvi entrante 9 di April 2020 na cual momento lo mester paga e empleadonan e compensacionnan ahusta manera antes menciona.


text:
Pa e combinacion di diferente factor ta causa problema entre hoben. Den e parti social Pemberton ta splica cu hoben ‘mester tin mas cos pa haci despues ora nan tin tempo liber’.E ta continua splica cu mayoria cu ta cay sera, ta pa motibo cu nan no tin tempo liber haciendo algo productivo cu nan por yuda cu algo. “Mayoria despues di scol no tin nada di haci.”
Pemberton – Leonard tambe a splica cu den parti enseñanza, e porta cu hoben ta cay sera pa motibo cu e hoben gusta drecha auto, haci cos practico, nan ta bay scol pa teoria. Nan ta considera esey laaf anto ta spijbel, eynan e problema ta bin.
Tambe mester wak e castigo di e hoben ora e cay sera, sra. Pemberton – Leonard ta bisa mester wak henter e ‘setting’ pa asina duna esey fuerte ora e Sali den ambiente fuerte e por bay bon cune, pero si castiga di un manera cu no a wak kico a pone cay sera, ora e sali e por bay bek den mesun caminda di comienso.
Sinembargo eta bisa cu mester pusha e hoben den area pa despues di scol nan por tin algo di haci. “Si na scol mes ta motiva e hoben, lo mira un diferencia. Den d
E ta remarca si cu den are adi deporte, tin e parti cu mayornan no tin tempo pa hiba nan yiu, no tin placa, e mucha no ta bay cana un distancia largo, sapato y material cu nan mester pa nan deporte. E ta bisa cu mester tin centro di barrio cu guia pa nan por yega mas pero no tin hoben pa bay un caminda, transporte, famia ta kibra, hoben ta su so na cas y e ta dicidi kico pa haci.
E ta agrega cu e hoben cay sera anto ta pone nomber cu cara, pero ora cu fiscal no tin nada en contra di e hoben anto ta manda cas pa su inoncencia, e no ta Sali den corant. “Na e momento cu ta pone cosnan den corant of medionan social over di hoben of eta bayendo scol e scol ta kita of ta castiga e hoben.”
Tin cierto caso un comete crimen, pero no tabata grave, unda cu e hoben ta haya chens, ministerio publico ta dune un oportunidad. Un castigo alternativo pero no ta perhudica su papel di mal conducta, e por haya su trabou y otro cosnan pero si e cara Sali den medionan ta haya su rechaso cu cierto lug cu ta duna trabou.


text:
Algun siman atras a drenta un yamada, di un miembro activo di un organisacion ambiental, pa entrega un keho oficial relaciona cu rosamento di un tereno na Sabana Basora. Riba e tereno en cuestion, cu ta bisiña di e Santana na Sabana Basora, ta bay construi un moskee.
Mientras cu e caso mes tin cu cana su proceso di investgacion prome cu Directie Natuur en Milieu (DNM) por elabora extensivamente ariba dje, nos kier a trece dilanti si cu e mata aki, e Pal’i Sia Cora (Bursera simaruba), ta flora protegi pa ley según e Decreto Nacional Proteccion di Flora y Fauna local (Landsbesluit bescherming inheemse flora en fauna).
Director di DNM a menciona den transcurso di siman pasa durante un entrevista cu DNM tawata conoce solamente 2 di e matanan aki. Cu otro palabra, ta 2 localidad so tin unda e Pal’i Sia ta ubica. Awor cu a kita uno, kibrando ley, lo mester warda pa wak kico por ta e solucion pa esaki of kico lo por ta e consecuencia di e acto castigabel aki.
DNM no solamente kier trece dilanti cu e flora ta protehi, pero tambe cu pa otorgamento di tereno di mas cu 750m2 tin un proceso legal y cu DNM tin un rol na inicio cu ta di inventarisa y duna conseho ariba e proceso di otorgamento di tereno y condicionnan.
E Pal’i Sia Cora ta un mata masha schaars na Aruba y DNM kier a haci un yamada na comunidad pa yuda nos aloca na unda por tin mas di e Pal’i Sia Cora, den cura na cas of den mondi. DNM tin un website www.midinosmatanan.com cu ta e plataforma pa comunidad yuda pa informa unda e matanan ta ubica. Na inicio di e proyecto di midi nos matanan, DNM a haci e yamada pa matanan cu troncon grandi, pa midi esakinan pa nan tambe por bin na remarke pa proteccion den futuro. Nos ta haci yamada na pueblo pa haci uzo di e plataforma aki pa yuda cu localisa tambe e matanan Pal’i Sia Cora. Si bo persona ta reconoce e mata aki, manera den e potret, sea bo tin e den cura of sa di un cunucu unda tin un, por saca su potret y pon’e riba e plataforma. Nos ta pidi solamente pa su ubicacion, kiermen si bo no ta dispone di un meetlat of meetlint, toch nos ta pidi un potret di e mata y su localidad y tur informacion ta keda confidencial. DNM ta gradici comunidad pa e esfuerso pa nos por localisa tur e matanan di Pal’i Sia Cora y e matanan cu troncon grandi rond Aruba, asina por proteha nan mas efectivamente.


text:
Prome Minister Evelyn Wever-Croes: Den su ultimo carta manda pa sindicatonan, PROME MINISTER A COREGI ALGUN PONENCIA ERONEO DI SINDICATONAN
Prome Minister Evelyn Wever-Croes:
Den su ultimo carta manda pa sindicatonan,
PROME MINISTER A COREGI ALGUN PONENCIA ERONEO DI SINDICATONAN
“Recorte di salario no ta un inhusticia sino un decision cu a contribui pa empleadonan por a sigui ricibi pago durante lockdown y durante e pandemia”
Den su carta di dia 10 di januari na lidernan sindical di SEPPA, SIMAR, SPA, SADA y FTA, Prome Minister Evelyn Wever-Croes a coregi algun ponencia eroneo den e ultimo cartanan di sindicatonan dirigi na Gobierno.
Den e carta di sindicatonan fecha 7 di januari ultimo sindicatonan ta skirbi cu “Gobierno ta dispuesto awor pa acepta loke e sindicatonan a stipula, esta cu pa entrante 1 februari 2022 ta cuminsa reduci e oranan di trabou como solucion pa e falta di compensacion pa e entrega di desde mei 2020.”
Sinembargo, Prome Minister ta enfatisa, locual cu el a bisa den su carta fecha 6 di januari ultimo, ta cu “por conclui cu e peticion di sindicatonan awor ta pa laga e recorte di salario di 12.6% manera e ta, y a cambio traha menos dia pa luna, ekivalente na 12.6%. Esaki ta un proposicion cu Gobierno di Aruba ta dispuesto pa considera”.
‘Dispuesto pa considera’ ta fundamentalmente diferente cu ‘dispuesto pa acepta locual ta wordo stipula’. Gobierno NO a indica cu e ta dispuesto pa acepta sin mas locual sindicatonan a stipula, y p’esey a invita sindicatonan pa dialogo. Sinembargo, sindicatonan no ta dispuesto pa dialoga.
Ademas, den su carta di 10 di januari, Prome Minister a recorda e sindicatonan cu Gobierno ainda ta pendiente di decision den Conseho di Minister di Reino pa cu su peticion pa reduci e recorte di 12.6%. Esaki ta un realidad y condicion importante cu mester tene cuenta cu ne. E decision aki mester cay prome, pa Gobierno y sindicatonan tin claridad riba e posibel siguiente pasonan.
Prome Minister a splica cu relaciona cu esaki, mester tene cuenta cu algun factor importante ora di introduci reduccion di oranan di trabou, manera e gastonan adicional pa e doño di trabou pa motibo di e.o. perdida di produccion, e relacion cu e werktijdenregelingnan vigente den Gobierno, especialmente pa e continudiensten, y e hecho cu p.e. gran parti di e maestro(a)nan di scol no ta cay bou di Gobierno, pero bou di fundacionnan manera SKOA, SPCOA y SVOA. Huridicamente Gobierno no por dicidi sin mas cu nan trahadonan ta bay traha menos.
Den e carta di sindicatonan fecha 7 di januari ultimo sindicatonan ta bisa: ‘E trahamento di dos dia menos pa luna ta pa cuminsa na limita un inhusticia cu ta na vigor desde mei 2020 contra di e trahadonan y tambe pa cuminsa recobra nan entrega, pues retro-activo cuminsando for di mei 2020″. Riba e ponencia aki di sindicatonan, Premier Wever-Croes ta remarca cu Gobierno a splica na varios ocasion caba kico a conduci na e recorte di salario.
“Aki sigur no por papia di inhusticia. Mas bien ta un decision cu a contribui pa empleadonan por a sigui ricibi pago durante lockdown y durante e pandemia. Pa loke ta e parti retro-activo, Gobierno a expresa na mas cu un ocasion cu e punto aki no ta realistico y pues no por wordo considera”, Prome Minister Evelyn Wever-Croes a enfatisa.


text:
Antes nos tabata pensa cu e djente di lechi no tabata importante pero esey no ta e caso. E djentenan aki ta importante pa morde, kauw, guli y papia. Tambe e djentenan di lechi ta influencia e desaroyo di e cacumbein y e cara. Finalmente, cada djente di lechi lo cay pa crea e luga pa e djentenan fiho, djente di adulto.
Ta conseha e mayor pa siña e mucha skeiro su djente bon. Si ta posibel e mayor ta yuda e mucha. Asina cu e promer djente sali, ta aconsehabel pa skeiro sikiera un biaha pa dia cu un pasta di djente special pa mucha. Generalmente un mucha por spoela y scupi bon te ora cu e tin 5 aña. Pues uza un pasta di djente pa mucha. Esaki tin menos fluoride y e no ta un peliger ora cu e mucha guli esaki. Asina cu e mucha bira dos aña, e mester skeiro su djentenan dos biaha pa dia.
DjentistaHiba e mucha for di chikito na un djentista pa control. Aunke ta djente di lechi, e control y proceso aki ta importante. E mucha ta custumbra y tin menos miedo ora cu e bay un djentista. Mantene e djente di e mucha saludabel. No solamente skeiro e djente sino purba di haci cambio di e tetero, chupon of e tuitbeker mas pronto cu ta posibel pa un beker normal. Tur esaki ta yuda pa un bon desaroyo di e djentenan fiho, di adulto.


text:
Deporte
Segun Andres Iniesta: No ta parse ku Pedri tin 18 aña…
E eks Ikono di futbol Spaño Andres Iniesta ta hopi impreshoná ku e futbolista di Barcelona Pedri.
Iniesta ta bisa ku Pedri no ta parse un mucha di 18 aña di edat.
Iniesta ta papia sumamente bon dje atakante hóben. “Bo ta mira ku e ta disfrutá dje wega.
Pa su edat e ta muchu inteligente”, asina Iniesta a deklará.
Deporte
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Timnan di baseball Grandes Ligas a kuminsá pèrta riba e estrea Arubano Xander Bogaerts.
E merkado pa e shortstop eks Red Sox agente liber a kuminsá bira hopi kayente.
E último informashonnan ta mustra ku Filis di Filadelfia, Chicago Cubs, Arizona Diamondbacks i Los Angeles Dodgers ta hopi interesá.
Deporte
Iran a keda eliminá i desapuntá su fanatikada
DOHA (C) – E ekipo di Iran a bai kas i esnan ku no a kanta e himno lo keda intimidá.
Hopi di e hungadónan a yora despues di e derota kontra di Merka.
Pa kolmo Merka ta nan peor enemigu den mundu di polítika hopi di nan fanatikada a bai kas desapuntá pa e eliminashon di nan ekipo.
Futbol ta nan deporte mas gusta aya na Iran.
T’asina ku gobiernu Iraní sigur ta mal kontentu ku e presentashon.
Pero e pais mes ta pasa den yen kos.
Vários protesta kontra di e gobiernu.
Nan ta intimidá e hungadónan..
Hopi miembro di e servisio di inteligensia ta tei pa graba nan durante di e kantamentu di himno i nan ta bisa e hungadónan pa nan kanta nan himno.
Anto pa nan tene kuenta ku nan sa kua skol e yunan ta bai i tambe na unda nan ta biba.
Ta hopi menasa nan ta risibí den e último dianan aki.
Deporte
Argentina a logra pasa pa e otro buèlta
DOHA (C) – E selekshon di Argentina kende a kuminsá ku un derota i ku a pone ku tur wega di nobo ta un wega ku nan mester gana es si nan ke sigi pa otro buèlta a hunga otro partido kual ganamentu mester bin dilanti.
Ayera nan a enfrenta e ekipo di Polonia i nan mester a gana pa por sigi pa otro buèlta.
E ekipo di Argentina sigur a pasa den yen kos.
Ta hopi nerviosismo ta tin. Pero e duda sigur ta serka nan, paso nan no sa ku nan lo por sigi.
Ayera e ekipo a sali ku tur animo i ku e sigur pa gana.
E krítikanan di último tempu ta hopi i sigur tambe riba Messi.
Esaki for di ora ku nan a sali pèrdè kontra di Arabia Saudita.
Ayera Messi na final di e partido mester a hala un rosea profundo.
Esaki debí ku ela risibí un pena máksimo kual e portero a tapa.
Pero djis despues di e di dos tempu e ekipo a kuminsá drei bon i Allister ta nota e gol di bai ariba pa Argentina.
Anto mas lat Alvarez ta nota e di dos gol.
Ku e viktoria aki Argentina ta bai topa ku Oustralia.
Daily Nobo
Kon lo parti e 200 mion Euro di Reparashon?
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial7 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Wes a kondená asesino di beibi den barika di su mama
-
Lokal7 days ago
Trinta indokumentado venezolano kier a drenta Kòrsou ilegalmente
-
Lokal3 days ago
Empleada haltu di casino ‘online’ a pèrdè demanda pa haña bónus


text:
WILLEMSTAD- 3 desèmber 2014 – Durante dianan 3 i 4 di desèmber ta tumando lugá e konferensha anual ‘North American Tour Operator Symposium’ (NATOS). E konferensha aki ta konta ku partisipashon eksklusivo di mayoristanan den e industria turístiko for di Merka i Canada. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá i públiko a uni un bes mas pa realisashon di e konferensha aki ku ta duna un kontribushon signifikante na desaroyo i kresementu di nos industria turístiko. Durante di e apertura a hiba palabra Minister di Desaroyo Ekonómiko, sr. Stanley Palm, sra. Lizanne Dindial (CHATA) i sr. Hugo Clarinda (CTB).
Den su spich Minister Palm a duna di konosé ku aña pasá, partisipantenan na NATOS 2013 a ekspresá ku si ta deseá di mira un kresementu for di merkado nortost i Estádos Unídos en general, lo mester pèrkurá pa mas ‘airlift’. Minister Palm a sigui bisa ku sektor públiko i priva a traha huntu riba e punto aki i ku awor por hasi menshon di e buelo nònstòp di JetBlue entre Kòrsou i New York ku a kuminsá bula ayera, Air Canada ku ta bulando Kòrsou kaba for di Toronto i ku ta pendiente pa su buelo inougural for di Montreal entrante 1 di yanüari 2015, WestJet ku a oumentá kapasidat di su avionnan, Sunwing ku ya ta biniendo Kòrsou pa su di dos aña, American Airlines ku durante di añanan previo a demostrá su lealtat na Kòrsou brindando dos buelo pa dia i nos kompania lokal Insel Air ku ta ofresiendo mas buelo i ta sigui krese. Despues di e parti ofisial a sigui un presentashon di e orador di honor, dr. Patricia Russell – McCloud. Dr. Russell ta un orador rekonosé internashonalmente pa su manera impreshonante pa enkurashá su públiko. Dr. Russell a para ketu riba e importansia pa sigui perseverá no opstante e situashon ku bo ta aden. Sigui pusha bai dilanti paso bo futuro a kuminsá ayera! E partisipantenan i demas invitado a keda sumamente impreshoná di e mensahe ku dr. Russel a kompartí ku sigur a sa di motivá tur presente.
Parti mèrdia e partisipantenan a bishita diferente sitio pa asina konosé e produkto ku Kòrsou ta ofresé. Mas aleu den e programa e partisipantenan lo tin e oportunidat pa partisipá na seshonnan one-on-one kaminda e partisipantenan ta haña e oportunidat pa interkambiá i deliberá riba faktornan klave ku ta influensiá kresementu di e industria turístiko. NATOS 2014 ta konta ku partisipashon di Air Canada Vacations, American Airlines- Miami, Bookit.com, Booking.com, Orbitz World Wide, Expedia, Cheap Caribbean, Caradonna Dive Adventures, TravelBrands Inc, Maduro Dive Fanta-Seas, Sunwing Vacations, Pleasant Holidays, Travel Impressions, Flight Centre USA / Libgo Travel, Viva Tours, US Airways Vacations, Ocean Encounters Diving USA, JetBlue Getaways, Insel Air, Hotelbeds.com i Top Vacations.
Un danki ta bai na tur e partnernan ku a yuda den realisashon di NATOS 2014 kualnan ta: Curaçao Marriott Beach Resort & Emerald Casino, Renaissance Curaçao Resort & Casino, Business Serenity, Hilton Curaçao, D&I Business Support Services, Funbini Taber Tours, Santa Barbara Beach and Golf Resort Curaçao, Pelican Express i Sunscape Curaçao Resort.NATOS 2014 ta un esfuerso mas di CTB i su partnernan pa mantené i establesé relashonnan internashonal duradero ku impakto direkto riba merkado turístiko.


text:
by Rianne | May 31, 2022 | NewsTemplate of post with Photo Gallery WILLEMSTAD – Insert your Text ← ENTREGA ROSA DI SAN JORGE 2021 NA E TIM DI “FRONTLINERS” I “VOEDSELBANK CURACAO” DEN KUADRO DI 91 ANIVERSARIO SCOUTING NA KORSOU Contact Us Name Email address Message ...
by regismercera | Jun 3, 2021 | NewsENTREGA ROSA DI SAN JORGE 2021 NA E TIM DI “FRONTLINERS” I “VOEDSELBANK CURACAO” DEN KUADRO DI 91 ANIVERSARIO SCOUTING NA KORSOU WILLEMSTAD – Riba promé di yüni 2021, Scouting Antiano e asosashon di Scout di Kòrsou, ta selebrá e hecho ku 91 aña pasá ofisialmente e...
by danielcorsen | Mar 30, 2021 | NewsWORLD MOOT 2022 Ireland. World Moot na Ireland awor lo tuma lugá di 18 pa 28 di yüli 2022. World Moot ta e “Jamboree pa Rover Scout” 18 pa 28 aña di edat. Mirando ku e aña aki mester registrá i kuminsa paga nos ta organisando un enkuentro virtual pa duna...
by danielcorsen | Feb 15, 2021 | NewsDia 22 di yanüari nos tabatin un reunion virtual ku miembronan adulto hóben. Esaki ta un manera alternativo pa enbolbí nos adultonan hóben aún mas tantu den e desaroyo di Scouting Antiano. E partisipashon a generá hopi ánimo i speransa serka esnan mas grandi ku tambe...
by danielcorsen | Feb 14, 2021 | NewsDia 2 di febrüari 2021 nos tabatin un reunion general ku gruponan. Nos a uza e reunion aki pa purba wak e posibilidatnan pa kombiná presensia físiko i presensia virtual, pues un partisipashon kombiná. Nos tabatin 13 persona den sala i 16 partisipante virtual. Awe nos...
by danielcorsen | Feb 14, 2021 | NewsDurante nos “apertura di aña nos a lansa nos proyekto Scouting Antiano SDG Challenge. Aki nos ke kompartí e presentashon tokante SDG ku a duna na nos apertura di aña. Tene kuenta ku ta sera e kompetensia den luna di Scouting (aprel) pues tempu ta...


text:
ORANJESTAD, Aruba
Mientras cu asociadonan di La Cabana Beach Resort & Casino a termina nan reunion di prome kwartaal, un brass band a cuminsa zona, señalando e publico pa sigui e musica direccion di e pool deck na unda cu eleccion anual di Reina a tuma luga cu shete candidatonan super emociona, prepara pa conkista e curason di tur esnan cu a atende, y baila cu e corona y sash manera e resort su realeza di aña.
Lisandra Vrolijk, representando Food & Beverage, Paula Zievinger, di Activities, Johana Bakhuis, Owners’ Services, Luna Rodriguez, Human Resources, Claudia Castro, Housekeeping, Kilary Villegas, Front Office, y Tahelis Werleman, Glitz Casino, a introduci nan mes na e huradonan cu discursonan corto y leuk, orguyosamente dorna cu colornan carnavalesco, mientras cu e brassband tabata anima y entretene.
E candidatanan a sigui na ilustra nan actitud briyante carnavalesco por medio di baila cu esnan cu tabata sostene nan hunto cu fanaticonan na e musica di e banda.
Despues di deliberacionnan, e panel di huradonan a eligi Johana Bakhuis di Owners’ Services manera e ganador y asina el a wordo corona den ceremonia, sigui por medio di eleccion di e runner-up, Tahelis Werleman di Glitz Casino.
E tremendo evento aki tabata tin manera host e Social Committee den colaboracion cu departamento di Human Resources, y tambe e Eagle Team. Nan a presenta un bunita sunset party, na unda cu guest y asociadonan por a apoya nan candidata faborito bailando na musica carnavalesco.
Un pabien ta bay na tur candidatanan di reina kende a participa y haci nan best, y tambe un pabien ta bay na Reina Johana, kende a bay cu e titulo grandi, deseando bo pa disfruta bo truinfo manera reina den e Reino di La Cabana, pa 365 dianan alegre.


text:
ORANJESTAD,Aruba
Haci reservacion via boi@impuesto.aw pa sigura luga
‘BO impuesto’ (BOi) ta e portal online cu Departamento di Impuesto a lansa na december ultimo. Via ‘BO impuesto’ e comerciantenan por haci declaracion mensual di impuesto manera loonbelasting y prima di AOV/AWW y AZV, BBO/BAVP/BAZV, toeristenheffing, speelvergunningsrecht, bijzondere belasting verblijf (BBV) y/of bijzondere belasting verhuurauto’s en verhuurmotorfietsen (BBVAM).
Haci declaracion online ta algo nobo y ta hopi importante pa e comerciantenan ta na altura di e sistema nobo aki. Pesey Departamento di Impuesto ta organisando 2 sesion informativo dia 23 y 24 di januari proximo, cualnan lo tuma lugar na oficina principal na Camacuri. E orario ta lo siguiente:
23 di januari 2020 2:00 – 4:00 pm
24 di januari 2020 9:00 – 11:00 am
Por scoge un di e fechanan menciona y haci reservacion via mail: boi@impuesto.aw. Debi cu cupo ta limita, lo acepta maximo 2 persona pa cada reservacion.
E invitacion ta valido pa tur comerciante inclui entre otro taxista, chauffeur di autobus, estilista, compositor, areglista, mecanico, esnan cu tin un minimarket of ta un consehero fiscal. Esaki ta un oportunidad cu e comerciantenan no por perde. Durante e sesion por haci pregunta tambe relaciona cu e portal ‘BO impuesto’.
Gerencia di Departamento di Impuesto 21 di januari 2020


text:
Minister Dangui Oduber
Mas di 1000 persona a registra diasabra pa haya e vacuna. Nos ta bayendo den e bon direccion
Aruba a prepara for di luna di december 2020 pa yegada di e vacunanan. Un team consisitiendo di ministerio di turismo, salud publico y deporte, DVG, BRA, DOW, KPA, VDA y Setar a traha riba un plan di ehecucion pa manera e vacunanan yega nos por distribui esaki.
Aruba tawata hopi bon prepara y nos a cuminsa e proceso di pre registra pa vacuna dia 1 februari 2021. E promer batch di vacuna a yega Aruba 16 februari 2020 y pa su mayan atardi nos a cuminsa distribui esaki mesora.
Awe casi 3 siman despues di e yegada di e promer batch nos por ta hopi satisfecho con e ta bayendo. Manera anuncia siman pasa nos a caba e promer batch di 11.700 vacuna. E promernan cu a bin na remarke tawata e dunadornan di cuido y esnan riba 60 anja di edad.
Nos ta sumanente agradecido y satisfecho cu Aruba a responde y ta respondiendo na e yamada di registra y vacuna. Diasabra ultimo nos a organisa un dia nacional di registracion pa brinda e oportunidad na esnan cu ainda no a registra pa por registra na e priklocatiesnan. Nada mas y nada menos cu mas cu 1000 persona a registra riba 1 solo dia. Aruba ja caba a surpasa 25% di su poblacion cu a registra pa haya e vacuna.
Te cu awe nos a vacuna 10.519 persona di cual 8884 ta e e grupo di riesgo riba 60 anja di edad. Pa loke ta e cantdidad total di registro nos tin 26,811 persona registra di cual 11,447 riba 60 anja di edad.
Aruba ta trendsetter na mundo di e manera con a organiza e campanja nacional di vacunacion. Nos a haci uso di innovacion,technologia y un tremendo staff di personal pa percura pa nos proceso ta mas facil y eficiente posibel. Nos kier facilita communidad pa e proceso caba liher pa nos por vacuna mas hopi hende pa dia. Actualmente ja caba nos por vacuna mas di 1000 persona pa dia y ainda nos no a yega nos capacidad maximo.
Nos kier informa communidad cu no mester preocupa pasobra tin mas vacuna na caminda y nos lo percura pa haci un peticion na gobierno hulandes pa por manda mas vacuna pa nos conisderando e speed y animo di Aruba pa wordo vacuna. Minister Oduber kier a gradici commumidad pa e participacion den e campanja nacional di vacunacion. Hunto nos lo logra vence e pandemia aki. Ban sigui registra, ban sigui vacuna y ban sigui scapa bida. Den union, paz y harmonia nos lo prospera atrobe.
E yamada ta keda pa registra via e Aruba Health of na un di e 4 MFA na Aruba. E siman aki e localidad di prik tambe lo ta habri pa registracion. Diamars awor 9 maart 2021 e di dos batch di vacunan ta yega Aruba.